Tärkeä oikeudellinen huomautus

|

52007PC0481

Ehdotus neuvoston asetus lopullisen polkumyyntitullin käyttöönotosta tiettyjen Kiinan kansantasavallasta peräisin olevien viimeisteltyjen polyesterifilamenttikankaiden tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1487/2005 muuttamisesta  /* KOM/2007/0481 lopull. */

	[pic] | EUROOPAN YHTEISÖJEN KOMISSIO |Bryssel 24.8.2007KOM(2007) 481 lopullinenEhdotusNEUVOSTON ASETUSlopullisen polkumyyntitullin käyttöönotosta tiettyjen Kiinan kansantasavallasta peräisin olevien viimeisteltyjen polyesterifilamenttikankaiden tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1487/2005 muuttamisesta(komission esittämä)PERUSTELUTEhdotuksen tausta |Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 2005 annetun neuvoston asetuksen (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005, jäljempänä ’perusasetus’, soveltamista tiettyjen Kiinan kansantasavallasta peräisin olevien viimeisteltyjen polyesterifilamenttikankaiden tuontiin. |Yleinen tausta Ehdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. |Voimassa olevat aiemmat säännökset Ei sovellettavissa. |Johdonmukaisuus unionin muiden politiikkojen ja tavoitteiden kanssa Ei sovellettavissa. |Kuulemiset ja vaikutusten arviointi |Intressitahojen kuuleminen |Menettelyn osapuolilla on perusasetuksen säännösten mukaisesti jo ollut tilaisuus puolustaa etujaan tämän tutkimuksen yhteydessä. |Asiantuntijatiedon käyttö |Ulkopuolisia asiantuntijoita ei tarvittu. |Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo arvioitavista edellytyksistä. |Ehdotukseen liittyvät oikeudelliset näkökohdat |Ehdotetun toimen lyhyt kuvaus Tiettyjen Kiinan kansantasavallasta peräisin olevien viimeisteltyjen polyesterifilamenttikankaiden tuonnissa neuvoston asetuksella (EY) N:o 1487/2005 käyttöön otettujen polkumyynnin vastaisten toimenpiteiden osalta pantiin 28. joulukuuta 2006 vireille perusasetuksen 12 artiklan mukainen uusi tutkimus. Liitteenä oleva ehdotus neuvoston asetukseksi, jolla muutetaan edellä mainittua neuvoston asetusta, perustuu uuden tutkimuksen tuloksiin siitä, tapahtuiko polkumyynnin vastaiset toimenpiteet ylittävää absorptiota. Tutkimuksen tuloksena laskettiin uusi polkumyyntimarginaali ja uusi tulli. Tästä syystä ehdotetaan, että neuvosto hyväksyy liitteenä olevan asetusehdotuksen, joka olisi julkaistava Euroopan unionin virallisessa lehdessä viimeistään 27. syyskuuta 2007. |Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005. |Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. |Vaatimusta, jonka mukaan yhteisölle, kansallisille hallituksille, alue- ja paikallisviranomaisille, talouden toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja sen olisi oltava suhteessa tavoitteeseen, ei sovelleta. |Sääntelytavan valinta |Ehdotettu sääntelytapa: asetus. |Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. |Talousarviovaikutukset |Ehdotuksella ei ole vaikutuksia yhteisön talousarvioon. |EhdotusNEUVOSTON ASETUSlopullisen polkumyyntitullin käyttöönotosta tiettyjen Kiinan kansantasavallasta peräisin olevien viimeisteltyjen polyesterifilamenttikankaiden tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1487/2005 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 9 ja 12 artiklan,ottaa huomioon komission ehdotuksen, jonka se on tehnyt neuvoa-antavaa komiteaa kuultuaan,sekä katsoo seuraavaa:A. MENETTELY1. Alkuperäiset toimenpiteet(1) Neuvosto otti syyskuussa 2005 polkumyyntitutkimuksen, jäljempänä ’alkuperäinen tutkimus’, seurauksena asetuksella (EY) N:o 1487/2005[2] käyttöön lopulliset polkumyyntitullit, jäljempänä ’alkuperäiset toimenpiteet’, tiettyjen Kiinan kansantasavallasta, jäljempänä ’Kiina’, peräisin olevien viimeisteltyjen polyesterifilamenttikankaiden tuonnissa. Kiinalaisiin polyesterifilamenttikankaisiin sovellettavat tullit vaihtelevat 14,1 prosentista 56,2 prosenttiin.2. Uudelleen vireille pantavaa absorptiotutkimusta koskeva pyyntö(2) Perusasetuksen 12 artiklan mukainen pyyntö alkuperäisiä toimenpiteitä koskevan tutkimuksen uudelleen vireille panemiseksi esitettiin 13 päivänä marraskuuta 2006. Pyynnön esitti AIUFFASS, jäljempänä ’pyynnön esittäjä’, sellaisten tuottajien puolesta, joiden tuotanto muodostaa huomattavan osan, eli tässä tapauksessa yli 30 prosenttia, polyesterifilamenttikankaiden koko tuotannosta yhteisössä.(3) Pyynnön esittäjä on toimittanut riittävän näytön siitä, että Kiinasta peräisin olevien polyesterifilamenttikankaiden tuontiin sovellettavien alkuperäisten polkumyyntitullien käyttöönoton jälkeen vientihinnat ovat laskeneet ja että jälleenmyyntihinnat tai myöhemmät myyntihinnat eivät ole muuttuneet riittävästi yhteisössä. Tämän väitetään johtaneen polkumyynnin kasvuun, mikä on haitannut voimassa olevien toimenpiteiden aiottuja korjaavia vaikutuksia. Pyynnön esittäjä toimitti todisteita myös siitä, että tarkasteltavana olevaa tuotetta on edelleen tuotu merkittäviä määriä Kiinasta yhteisön markkinoille.3. Uudelleen vireille pantava absorptiotutkimus(4) Komissio ilmoitti 28 päivänä joulukuuta 2006 Euroopan unionin virallisessa lehdessä julkaistulla ilmoituksella[3] Kiinasta peräisin olevien polyesterifilamenttikankaiden tuontiin sovellettavia polkumyynnin vastaisia toimenpiteitä koskevan tutkimuksen panemisesta uudelleen vireille perusasetuksen 12 artiklan nojalla.(5) Komissio ilmoitti tutkimuksen uudelleen vireille panemisesta virallisesti niille tuottajille/viejille, joita asian tiedettiin koskevan, viejämaan edustajille, tuojille ja käyttäjille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi vireillepanoa koskevassa ilmoituksessa asetetussa määräajassa. Komissio lähetti kyselylomakkeet kaikille osapuolille, joita asian tiedettiin koskevan.(6) Koska alkuperäisessä tutkimuksessa oli osallisena suuri määrä vientiä harjoittavia tuottajia ja tuojia, vireillepanoa koskevassa ilmoituksessa esitettiin otantamenetelmän käyttöä perusasetuksen 17 artiklan mukaisesti. Jotta komissio pystyisi päättämään otannan tarpeellisuudesta ja tarvittaessa valitsemaan otoksen, kaikkia vientiä harjoittavia tuottajia ja tuojia pyydettiin ilmoittautumaan komissiolle ja toimittamaan perustiedot.(7) Komissio hankki ja tarkisti kaikki tiedot, joita pidettiin tarpeellisina sen määrittämiseksi, ovatko vientihinnat laskeneet ja ovatko jälleenmyyntihinnat tai myöhemmät myyntihinnat muuttuneet riittävästi yhteisössä. Tarkastuskäynnit tehtiin seuraavien yhteistyössä toimineiden kiinalaisten viejien/tuottajien ja tarvittaessa niihin etuyhteydessä olevien yritysten tiloihin:-  Nantong Teijin Co. Ltd ja siihen etuyhteydessä oleva tuoja NI-Teijin Shoji Europe GmbH-  Fuzhou Fuhua Textile & Printing Dyeing Co. Ltd-  Fuzhou Ta-Tung Textile Works Co. Ltd-  Hangzhou Delicacy Textile Co. Ltd-  Shaoxing County Jiade Weaving and Dyeing Co. Ltd-  Wujiang Xiangsheng Textile dyeing & Finishing Co. Ltd ja siihen etuyhteydessä oleva yritys-  Wujiang Longsheng Textile Co. Ltd.(8) Tämän uudelleen suoritetun tutkimuksen tutkimusajanjakso, jäljempänä ’uusi tutkimusajanjakso’, kattoi 1 päivän lokakuuta 2005 ja 30 päivän syyskuuta 2006 välisen ajanjakson. Uutta tutkimusajanjaksoa käytettiin nykyisten vientihintojen ja ensimmäisen riippumattoman asiakkaan yhteisössä maksamien hintojen määrittämiseksi. Määriteltäessä sitä, olivatko hinnat yhteisössä muuttuneet riittävästi, uutena tutkimusajanjaksona veloitettuja hintoja verrattiin alkuperäisenä tutkimusajanjaksona, jäljempänä ’alkuperäinen tutkimusajanjakso’, eli 1 päivän huhtikuuta 2003 ja 30 päivän maaliskuuta 2004 välisenä aikana veloitettuihin hintoihin.(9) Olisi huomattava, että komission oli varattava riittävästi aikaa osapuolten ilmoittautumiseen ja Kiinassa toimivien vientiä harjoittavien tuottajien otoksen valintaan perusasetuksen 17 artiklan mukaisesti. Useista poikkeuksellisista olosuhteista johtuen yhteistyössä toimineet osapuolet pyysivät lisäksi vastausten jättämisen määräaikoihin pidennystä. Asianmukaisesti perusteltuihin pidennyspyyntöihin suostuttiin. Tästä syystä uusi tutkimus ylitti hieman perusasetuksen 12 artiklan 4 kohdan mukaisen tavanomaisen kuuden kuukauden määräajan.B. TARKASTELTAVANA OLEVA TUOTE(10) Tuote, jonka osalta uusi tutkimus pantiin vireille, on sama kuin alkuperäisessä tutkimuksessa eli viimeistellyt polyesterifilamenttikankaat, jotka tavallisesti luokitellaan CN-koodeihin ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90 ja ex 5407 69 10 ja ex 5407 69 90. Tarkasteltavana olevana tuotteena ovat Kiinan kansantasavallasta peräisin olevat synteettikuitufilamenttilangasta kudotut värjätyt (myös valkoiseksi värjätyt) tai painetut kankaat, joissa on vähintään 85 painoprosenttia teksturoituja tai teksturoimattomia polyesterifilamentteja. Tarkasteltavana olevaa tuotetta käytetään lähinnä tekstiiliteollisuudessa.C. UUSI TUTKIMUS(11) Perusasetuksen 12 artiklan mukaisella uudella tutkimuksella pyritään yleisesti ottaen selvittämään, ovatko Kiinasta peräisin olevien polyesterifilamenttikankaiden hinnat muuttuneet yhteisössä riittävästi alkuperäisten polkumyyntitoimenpiteiden käyttöönoton jälkeen. Toiseksi, jos päätellään, että absorptiota on tapahtunut, polkumyyntimarginaali lasketaan uudelleen. Perusasetuksen 12 artiklan mukaisesti tuojille/käyttäjille ja viejille annetaan mahdollisuus toimittaa näyttö, jolla yhteisön hintojen muuttumattomuutta toimenpiteiden käyttöönoton jälkeen voidaan perustella muuten kuin polkumyyntitullin absorptiolla.1. Otanta(12) Kuten edellä olevassa 6 kappaleessa mainittiin, komissio pyysi kaikkia vientiä harjoittavia tuottajia ja tuojia ilmoittautumaan ja toimittamaan perustiedot toiminnastaan uuden tutkimusajanjakson aikana. Osapuolia pyydettiin myös ilmoittamaan halukkuutensa tulla valituksi otokseen.a) Viejät/tuottajat(13) 26 viejää/tuottajaa lupautui toimittamaan pyydetyt tiedot ja osallistumaan otokseen. Koska viejiä/tuottajia on paljon, päätettiin, että on tarpeellista käyttää otantamenetelmää selvitettäessä mahdollista absorptiota Kiinassa toimivien viejien/tuottajien keskuudessa. Vaikka etusijalle asetettiin alkuperäisen tutkimuksen otokseen sisältyneet yritykset, otos valittiin kuitenkin niin, että se kattoi viennistä niin suuren edustavan määrän kuin oli kohtuudella mahdollista tutkia käytettävissä olleessa ajassa. Kiinan viranomaisia kuultiin otoksesta perusasetuksen 17 artiklan 2 kohdan mukaisesti, eivätkä ne vastustaneet asiaa.(14) Otokseen valittiin alun perin yhdeksän yritystä. Yhdelle yrityksistä oli alkuperäisessä tutkimuksessa myönnetty yksilöllinen kohtelu ja kahdeksalle muulle markkinatalousasema. Juuri ennen tarkastuskäyntien tekemistä Kiinaan, kaksi yritystä (yksilöllisen kohtelun saanut yritys ja yksi markkinatalousaseman saaneista yrityksistä) päätti vetäytyä otoksesta. Näitä kahta yritystä pidettiin tässä uudessa tutkimuksessa yhteistyöhön osallistumattomina yrityksinä. Näin ollen jäljellä oli 24 yhteistyössä toiminutta yritystä, ja otos koostui seitsemästä markkinatalousaseman saaneesta viejästä/tuottajasta. Komissio totesi tässä vaiheessa, että tutkimukseen ei osallistunut yhtään yksilöllisen kohtelun saanutta viejää/tuottajaa.(15) Seitsemällä otoksessa jäljellä olevalla yrityksellä oli kaikilla markkinatalousasema, ja ne edustivat noin 78:aa prosenttia kaikkien yhteistyössä toimineiden yritysten viennistä EU:hun ja 23,9:ää prosenttia kaikesta polyesterifilamenttikankaiden viennistä Kiinasta yhteisön markkinoille. Uuden tutkimuksen tässä vaiheessa tultiin siihen tulokseen, että tätä suurempaa volyymia ei voitu kohtuudella tutkia käytettävissä olleessa ajassa. Näiden seitsemän yrityksen katsottiin tästä syystä olevan edustavia uuden tutkimuksen otoksen kannalta.b) Tuojat(16) Yksikään etuyhteydetön tuoja ei toimittanut pyydettyjä tietoja ilmoituksessa asetetussa määräajassa.2. Yhteistyöstä kieltäytyminen(17) Ne 24 yhteistyössä toiminutta viejää/tuottajaa, jotka lupautuivat osallistumaan otokseen, edustivat noin 30:tä prosenttia kaikesta polyesterifilamenttikankaiden viennistä Kiinasta yhteisöön. Kuten edellä olevassa 14 kappaleessa mainittiin, kaksi muuta tuottajaa vetäytyi yhteistyöstä. Tämän seurauksena yhteistyöstä kieltäytymisen osuus vastasi lopulta noin 70:tä prosenttia kaikesta polyesterifilamenttikankaiden viennistä yhteisön markkinoille.(18) Tämän perusteella katsottiin, että yhteistyöstä kieltäytymistä tapahtui tässä tapauksessa paljon.3. Yhteisön hintojen muutokset3.1. Yleistä(19) Yksikään etuyhteydetön tarkasteltavana olevan tuotteen tuoja/käyttäjä ei tarjoutunut yhteistyöhön uutta tutkimusta varten. Kuten edellä olevassa 18 kappaleessa mainittiin, yhteistyöstä kieltäytyminen oli Kiinassa toimivien viejien/tuottajien keskuudessa yleistä.(20) Yhtä otokseen sisällytettyä viejää/tuottajaa lukuun ottamatta Kiinasta peräisin olevien polyesterifilamenttikankaiden kaupankäynnille on tunnusomaista se, ettei siihen liity etuyhteydessä olevia välittäjiä, jotka toisivat tarkasteltavana olevaa tuotetta yhteisöön jälleenmyyntiin. Polyesterifilamenttikankaiden riippumattomat ostajat ovat tavallisesti käyttäjäyrityksiä, jotka tuovat tarkasteltavana olevaa tuotetta suoraan omaan sisäiseen käyttöönsä.(21) Otokseen kuuluvien viejien/tuottajien uuden tutkimusajanjakson aikana harjoittaman vientimyynnin myyntiehdot esitettiin usein CIF-pohjalta (kulut, vakuutus ja rahti maksettuina). Hintojen mahdollisten muutosten arvioimiseksi oli tarkasteltavana olevan tuotteen hintataso tämän vuoksi ensin määritettävä CIF-tasolla. Uuden tutkimusajanjakson osalta CIF-hinta yhteisön rajalla määritettiin otokseen sisältyneiden yhteistyössä toimineiden kiinalaisten viejien/tuottajien toimittamien tietojen perusteella.3.2. Jälleenmyyntihintojen muutokset yhteisössä otokseen sisältyneiden yritysten osalta(22) Jotta voitiin arvioida hintojen mahdollisia muutoksia viejä-/tuottajatasolla yhteisössä, uudelle tutkimusajanjaksolle vahvistettuja polyesterifilamenttikankaiden keskimääräisiä tuotelajikohtaisia hintoja verrattiin niihin polyesterifilamenttikankaiden keskimääräisiin hintoihin, jotka vahvistettiin alkuperäisen tutkimusajanjakson aikana samassa kaupan portaassa ja samoin toimitusehdoin.(23) Vertailu osoitti tältä pohjalta, että Kiinasta peräisin olevien polyesterifilamenttikankaiden keskimääräiset hinnat yhteisössä eivät minkään otokseen sisällytetyn yrityksen osalta laskeneet uuden tutkimusajanjakson aikana.(24) Jälleenmyyntihinnan muutokset yhden yhteisössä toimivan etuyhteydessä olevan tuojan osalta arvioitiin kunkin tuotelajin osalta. Jälleenmyyntihintoja etuyhteydettömille asiakkaille yhteisössä verrattiin samojen toimitusehtojen osalta molempien tutkimusajanjaksojen välillä. Kerättyjen tietojen perusteella osoitettiin, että hinnat olivat nousseet polkumyyntitullia suuremmalla määrällä.3.3. Asianomaisten osapuolten esittämät väitteet(25) Useat asianomaiset osapuolet väittivät, että niiden vientihintaa olisi oikaistava. Ne totesivat, että Yhdysvaltain dollarin ja euron välisen valuuttakurssin muutosten vuoksi niiden vientihinta laski keinotekoisesti uuden tutkimusajanjakson aikana. Väitteen tarkastelua ei kuitenkaan pidetty tarpeellisena, koska uuden tutkimusajanjakson aikana ei havaittu mitään hinnan laskua edes ilman väitetyn oikaisun soveltamista, josta olisi seurauksena hintojen lasku vanhalla tutkimusajanjaksolla.3.4. Jälleenmyyntihintojen muutokset yhteisössä yhteistyöhön osallistumattomien yritysten osalta(26) Koska yhteistyöstä kieltäytyneitä oli paljon (noin 70 prosenttia tässä tapauksessa), kaikkien Kiinassa toimivien yhteistyöhön osallistumattomien viejien/tuottajien osalta olisi otettava käyttöön absorptiotulli. Absorptiotulli olisi vahvistettava perusasetuksen 18 artiklan pohjalta eli parhaiden saatavilla olevien tietojen pohjalta.(27) Tässä tapauksessa katsotaan, että Eurostatin tuontitilastoista saatavilla olevat tiedot ovat välittömin ja luotettavin tietolähde, jota voidaan käyttää sen tason määrittämiseksi, jolla yhteistyöhön osallistumattomat kiinalaiset viejät veivät polyesterifilamenttikankaitaan yhteisön markkinoille. Jos Eurostatin tiedoista suljetaan pois ne tarkistetut tiedot, jotka koskevat niitä yhteistyössä toimineita yrityksiä, joiden osalta absorptiota ei havaittu, yhteistyöhön osallistumattomien yritysten absorptiomarginaali on Eurostatin tietojen pohjalta vahvistettu 18,6 prosentiksi.3.5. Myyntihintojen muutoksia yhteisössä koskeva päätelmä(28) Edellä esitettyjen tosiseikkojen ja näkökohtien pohjalta todettiin, ettei yksikään otokseen sisällytetyistä viejistä/tuottajista absorboinut voimassa ollutta polkumyyntitullia. Niille Kiinassa toimiville viejille/tuottajille, jotka suostuivat yhteistyöhön ja lupautuivat osallistumaan otokseen, ei näin ollen pitäisi määrittää absorptiotullia.(29) Kaikille Kiinassa toimiville yhteistyöhön osallistumattomille viejille/tuottajille olisi kuitenkin määrättävä 18,6 prosentin suuruinen absorptiotulli.4 . Toimenpiteen uusi tasoa) Otokseen sisällytetyt yritykset(30) Koska otokseen sisällytetyt yritykset pystyivät osoittamaan, etteivät tarkasteltavana olevan tuotteen vientihinnat yhteisön markkinoille laskeneet, toimenpide säilyy entisellä tasollaan:Yritys | Lopullinen tulli |Fuzhou Fuhua Textile & Printing Dyeing Co., Ltd | 14,1 % |Fuzhou Ta-Tung Textile Works Co., Ltd | 14,1 % |Hangzhou De Licacy Textile Co., Ltd | 14,1 % |Nantong Teijin Co. Ltd | 14,1 % |Shaoxing County Jiade Weaving and Dyeing Co., Ltd | 14,1 % |Wujiang Longsheng Textile Co., Ltd | 14,1 % |Wujiang Xiangsheng Textile Dyeing & Finishing Co., Ltd | 14,1 % |b) Muut yhteistyössä toimineet vientiä harjoittavat tuottajat, jotka eivät ole mukana otoksessa(31) Sama päätelmä koskee niitä 17:ää yritystä, jotka tarjoutuivat yhteistyöhön ja lupautuivat mukaan otokseen:Yritys | Lopullinen polkumyynti-tulli |Shaoxing Zhengda Group Co., Ltd | 14,1 % |Far Eastern Industries (Shanghai) Ltd | 14,1 % |Zhejiang Yonglong Enterprises Co., Ltd | 14,1 % |Zhuji Bolan Textile Industrial Development Co., Ltd | 14,1 % |Zhejiang Shaoxing Tianyuan Textile Printing and Dyeing Co., Ltd | 14,1 % |Zhejiang XiangSheng Group Co., Ltd | 14,1 % |Hangzhou ZhenYa Textile Co., Ltd | 14,1 % |Huzhou Styly Jingcheng Textile Co., Ltd | 14,1 % |Hangzhou Yongsheng Textile Co., Ltd | 14,1 % |Zhejiang Shaoxing Yongli Printing and Dyeing Co., Ltd | 14,1 % |Hangzhou Hongfeng Textile Co., Ltd | 14,1 % |Shaoxing Yinuo Printing & Dyeing Co., Ltd | 14,1 % |Shaoxing Ancheng Cloth industrial Co., Ltd | 14,1 % |Hangzhou Jieenda Textile Co., Ltd | 14,1 % |Hangzhou Mingyuan Textile Co., Ltd | 14,1 % |Hangzhou Yililong Textile Co., Ltd | 14,1 % |Zheijiang Singmetat Print and Dyeing Co. Ltd | 56,2 % |c) Kaikki muut vientiä harjoittavat tuottajat(32) Kuten edellä olevassa 26 kappaleessa mainittiin, yhteistyöstä kieltäytyneiden yritysten osalta katsottiin olevan aiheellista muuttaa polkumyyntitullin tasoa perusasetuksen 12 artiklan 3 kohdan viimeisen virkkeen mukaisesti. Vapaasti yhteisön rajalla tullaamattomana -nettohintaan sovellettava tarkistettu polkumyyntitulli on seuraava:Yritys | Lopullinen tulli |Hangzhou CaiHong Textile Co., Ltd | 55,7 % |Hangzhou Fuen Textile Co., Ltd | 55,7 % |Hangzhou Jinsheng Textile Co., Ltd | 55,7 % |Hangzhou Shenda Textile Co., Ltd | 28,2 % |Hangzhou Xiaoshan Phoenix Industry Co., Ltd | 55,7 % |Hangzhou Zhengda Textile Co., Ltd | 55,7 % |Shaoxing China Light & Textile Industrial City Somet Textile Co., Ltd | 55,7 % |Shaoxing County Fengyi Textile Printing & Dyeing Co., Ltd | 55,7 % |Shaoxing County Huaxiang Textile Co., Ltd | 45,3 % |Shaoxing County Pengyue Textile Co., Ltd | 28,2 % |Shaoxing County Qing Fang Cheng Textiles Imp. & Exp. Co., Ltd | 52,5 % |Shaoxing County Xingxin Textile Co., Ltd | 28,2 % |Shaoxing Golden tree silk Printing Dyeing and Sandwashing Co., Ltd | 55,7 % |Shaoxing Nanchi Textile Printing-Dyeing Co., Ltd | 55,7 % |Shaoxing Ronghao Textiles Co., Ltd | 52,5 % |Shaoxing Tianlong Import and Export Co., Ltd | 65 % |Shaoxing Xinghui Textile Co., Ltd | 55,7 % |Shaoxing Yongda Textiles Co., Ltd | 55,7 % |Wujiang Canhua Imp. & Exp. Co., Ltd | 74,8 % |Zhejiang Golden Time Printing and Dyeing knitwear Co., Ltd | 55,7 % |Zhejiang Huagang Dyeing and Weaving Co., Ltd | 55,7 % |Zhejiang Shaoxiao Printing and Dyeing Co., Ltd | 55,7 % |Kaikki muut yritykset | 74,8 % |5. Niitä Kiinassa toimivia viejiä koskevat erityissäännökset, jotka eivät voi absorboida(33) Tutkimuksessa tuli ilmi kiinalaisten vähäinen yhteistyöhalukkuus, jonka voidaan nähdä olevan yhteydessä siihen tosiseikkaan, että polyesterifilamenttikankaiden vientiä harjoittavat tuottajat ovat pieniä ja keskisuuria yrityksiä; komissio voi tämän huomioon ottaen tarkastella uudelleen niiden viejien tilannetta, jotka eivät voineet toimia yhteistyössä tässä uudessa tutkimuksessa, mikäli ne esittävät näytön siitä, että ne eivät absorboineet voimassa olleita polkumyyntitoimenpiteitä tämän tutkimusajanjakson aikana. Tämä mahdollisuus on avoinna kaikille Kiinassa toimiville tarkasteltavana olevan tuotteen tuottajille/viejille,ON ANTANUT TÄMÄN ASETUKSEN:1 artiklaKorvataan asetuksen (EY) N:o 1487/2005 1 artiklan 2 kohta seuraavasti:”2. Vapaasti yhteisön rajalla tullaamattomana -nettohintaan sovellettava lopullinen polkumyyntitulli on seuraavien yritysten valmistamien 1 kohdassa kuvattujen tuotteiden osalta seuraava:Yritys | Lopullinen polkumyyntitulli | Taric-lisäkoodi |Fuzhou Fuhua Textile & Printing Dyeing Co., Ltd | 14,1 % | A617 |Fuzhou Ta-Tung Textile Works Co., Ltd | 14,1 % | A617 |Hangzhou De Licacy Textile Co., Ltd | 14,1 % | A617 |Nantong Teijin Co. Ltd | 14,1 % | A617 |Shaoxing County Jiade Weaving and Dyeing Co., Ltd | 14,1 % | A617 |Wujiang Longsheng Textile Co., Ltd | 14,1 % | A617 |Wujiang Xiangsheng Textile Dyeing & Finishing Co., Ltd | 14,1% | A617 |Shaoxing Zhengda Group Co., Ltd | 14,1 % | A617 |Far Eastern Industries (Shanghai) Ltd | 14,1 % | A617 |Zhejiang Yonglong Enterprises Co., Ltd | 14,1 % | A617 |Zhuji Bolan Textile Industrial Development Co., Ltd | 14,1 % | A617 |Zhejiang Shaoxing Tianyuan Textile Printing and Dyeing Co., Ltd | 14,1 % | A617 |Zhejiang XiangSheng Group Co., Ltd | 14,1 % | A617 |Hangzhou ZhenYa Textile Co., Ltd | 14,1 % | A617 |Huzhou Styly Jingcheng Textile Co., Ltd | 14,1 % | A617 |Hangzhou Yongsheng Textile Co., Ltd | 14,1 % | A617 |Zhejiang Shaoxing Yongli Printing and Dyeing Co., Ltd | 14,1 % | A617 |Hangzhou Hongfeng Textile Co., Ltd | 14,1 % | A617 |Shaoxing Yinuo Printing & Dyeing Co., Ltd | 14,1 % | A617 |Shaoxing Ancheng Cloth industrial Co., Ltd | 14,1 % | A617 |Hangzhou Jieenda Textile Co., Ltd | 14,1 % | A617 |Hangzhou Mingyuan Textile Co., Ltd | 14,1 % | A617 |Hangzhou Yililong Textile Co., Ltd | 14,1 % | A617 |Zheijiang Singmetat Print and Dyeing Co. Ltd | 56,2 % | A836 |Hangzhou CaiHong Textile Co., Ltd | 55,7 % | A623 |Hangzhou Fuen Textile Co., Ltd | 55,7 % | A623 |Hangzhou Jinsheng Textile Co., Ltd | 55,7 % | A623 |Hangzhou Shenda Textile Co., Ltd | 28,2 % | A837 |Hangzhou Xiaoshan Phoenix Industry Co., Ltd | 55,7 % | A623 |Hangzhou Zhengda Textile Co., Ltd | 55,7 % | A623 |Shaoxing China Light & Textile Industrial City Somet Textile Co., Ltd | 55,7 % | A623 |Shaoxing County Fengyi Textile Printing & Dyeing Co., Ltd | 55,7 % | A623 |Shaoxing County Huaxiang Textile Co., Ltd | 45,3 % | A619 |Shaoxing County Pengyue Textile Co., Ltd | 28,2 % | A837 |Shaoxing County Qing Fang Cheng Textiles Imp. & Exp. Co., Ltd | 52,5 % | A621 |Shaoxing County Xingxin Textile Co., Ltd | 28,2 % | A837 |Shaoxing Golden tree silk Printing Dyeing and Sandwashing Co., Ltd | 55,7 % | A623 |Shaoxing Nanchi Textile Printing-Dyeing Co., Ltd | 55,7 % | A623 |Shaoxing Ronghao Textiles Co., Ltd | 52,5 % | A620 |Shaoxing Tianlong Import and Export Co., Ltd | 65 % | A622 |Shaoxing Xinghui Textile Co., Ltd | 55,7 % | A623 |Shaoxing Yongda Textiles Co., Ltd | 55,7 % | A623 |Wujiang Canhua Imp. & Exp. Co., Ltd | 74,8 % | A618 |Zhejiang Golden Time Printing and Dyeing knitwear Co., Ltd | 55,7 % | A623 |Zhejiang Huagang Dyeing and Weaving Co., Ltd | 55,7 % | A623 |Zhejiang Shaoxiao Printing and Dyeing Co., Ltd | 55,7 % | A623 |Kaikki muut yritykset | 74,8 % | A999” |2 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2117/2005.[2] EUVL L 240, 16.9.2005, s. 1.[3] EUVL C 320, 28.12.2006, s. 8.


Avis juridique important

|

51995PC0143

Ehdotus neuvoston asetukseksi (EY) Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun asetuksen (ETY) N:o 259/93 muuttamisesta

Virallinen lehti nro C 164 , 30/06/1995 s. 0008

Ehdotus neuvoston asetukseksi (EY) Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun asetuksen (ETY) N:o 259/93 muuttamisesta (95/C 164/05) (ETA:n kannalta merkityksellinen teksti) KOM(95) 143 lopull. - 95/0107(SYN)(Komission esittämä 3 päivänä toukokuuta 1995)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93 (1) ja erityisesti sen 16 artiklan,sekä katsoo, ettäEuroopan talousyhteisö on vaarallisten jätteiden rajan yli tapahtuvien siirtojen tarkastamisesta ja niistä huolehtimisesta tehdyn Baselin yleissopimuksen osapuoli 7 päivästä helmikuuta 1994,Baselin yleiskokouksen osapuolten toinen konferenssi hyväksyi yksimielisesti päätöksen (päätös II/12) rajan yli OECD-maista muihin kuin OECD-maihin tapahtuvien lopullisesti huolehdittavaksi tarkoitettujen vaarallisten jätteiden siirtojen välittömästä kieltämisestä ja rajan yli OECD-maista muihin kuin OECD-maihin tapahtuvien kierrätettäväksi tai hyödynnettäväksi tarkoitettujen vaarallisten jätteiden siirtojen kieltämisestä 1 päivästä tammikuuta 1998,sopimusosapuolien edellytetään tekevän yhteistyötä ja toimivan aktiivisesti sen varmistamiseksi, että päätös II/12 pannaan tehokkaasti täytäntöön,lopullisesti huolehdittavaksi tarkoitettujen jätteiden osalta asetuksen (ETY) N:o 259/93 14 artiklassa kielletään kaikki tällaisten jätteiden vienti muihin kuin OECD-maihin; ja kyseisen asetuksen 18 artiklassa kielletään kaikki jätteiden vienti AKT-maihin, janykyisellään asetuksessa (ETY) N:o 259/93 ei säädetä kierrätettäväksi tai hyödynnettäväksi tarkoitettujen vaarallisten jätteiden muihin kuin OECD-maihin suuntautuvan viennin täydellisestä kieltämisestä,ON ANTANUT TÄMÄN ASETUKSEN:1 artikla Muutetaan asetus (ETY) N:o 259/93 seuraavasti:1. Korvataan 16 artiklan 1 kohta seuraavasti:"16 artikla1. Kielletään kaikki liitteissä III ja IV mainittujen hyödynnettäväksi tarkoitettujen jätteiden vienti, lukuun ottamatta vientiä:a) maihin, joihin OECD:n päätöstä sovelletaan;b) muihin maihin:- jotka ovat Baselin sopimuksen osapuolia ja/tai joiden kanssa yhteisö tai yhteisö ja jäsenvaltiot ovat tehneet kahdenvälisiä, monenvälisiä tai alueellisia sopimuksia tai järjestelyjä Baselin yleissopimuksen 11 artiklan ja tämän artiklan 2 kohdan mukaisesti. Kaikki tällainen vienti kielletään kuitenkin 1 päivästä tammikuuta 1998.- joiden kanssa yksittäiset jäsenvaltiot ovat tehneet kahdenvälisiä sopimuksia tai järjestelyjä ennen tämän asetuksen soveltamispäivää edellyttäen, että nämä sopimukset ja järjestelyt ovat yhteisön lainsäädännön, Baselin yleissopimuksen 11 artiklan ja tämän artiklan 2 kohdan mukaisia. Niistä on tehtävä ilmoitus komissiolle kolmen kuukauden kuluessa tämän asetuksen soveltamispäivästä tai niiden soveltamispäivästä siten, että aikaisempi päivämäärä otetaan huomioon, ja ne lakkaavat olemasta voimassa, kun sopimuksia ja järjestelyjä tehdään ensimmäisen luetelmakohdan mukaisesti. Kaikki tällainen vienti kielletään kuitenkin 1 päivästä tammikuuta 1998."2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o L 30, 6.2.1993, s. 1


Avis juridique important

|

52004PC0282

Ehdotus neuvoston asetus lopullisen polkumyyntitullin käyttöönotosta tiettyjen Venäjältä peräisin olevien suuntaisrakeisten sähköteknisten levyvalmisteiden tuonnissa annetun neuvoston asetuksen (EY) N:o 151/2003, sellaisena kuin se on viimeksi muutettuna neuvoston asetuksella (EY) N:o XX/2004, muuttamisesta  /* KOM/2004/0282 lopull. */

Ehdotus NEUVOSTON ASETUS lopullisen polkumyyntitullin käyttöönotosta tiettyjen Venäjältä peräisin olevien suuntaisrakeisten sähköteknisten levyvalmisteiden tuonnissa annetun neuvoston asetuksen (EY) N:o 151/2003, sellaisena kuin se on viimeksi muutettuna neuvoston asetuksella (EY) N:o XX/2004, muuttamisesta(komission esittämä)PERUSTELUTKomissio pani vireille 20. maaliskuuta 2004 tiettyjen Venäjältä peräisin olevien suuntaisrakeisten sähköteknisten levyvalmisteiden tuontia koskevan tarkastelun. Tarkastelun tavoitteena oli tutkia, olisiko toimenpiteitä muutettava Euroopan yhteisön laajentumisen huomioon ottamiseksi.Tarkastelu osoitti, että Euroopan yhteisön edun mukaista olisi säätää voimassa olevien toimenpiteiden väliaikaisesta mukauttamisesta, jotta kymmenen uuden jäsenvaltion tuojiin ja käyttäjiin ei kohdistu kohtuutonta kielteistä vaikutusta.Näin ollen ehdotetaan, että hyväksytään asianomaisilta viejiltä väliaikaiset sitoumukset, joihin sisältyvät määrälliset rajoitukset, jotka vastaavat niiden EU:n kymmeneen uuteen jäsenvaltioon suuntautuvan perinteisen viennin määrää.Jäsenvaltioita on kuultu eivätkä ne ole vastustaneet ehdotusta.Neuvostoa pyydetään hyväksymään liitteenä oleva ehdotus asetukseksi, joka olisi julkaistava Euroopan unionin virallisessa lehdessä viimeistään 20. toukokuuta 2004.Ehdotus NEUVOSTON ASETUS lopullisen polkumyyntitullin käyttöönotosta tiettyjen Venäjältä peräisin olevien suuntaisrakeisten sähköteknisten levyvalmisteiden tuonnissa annetun neuvoston asetuksen (EY) N:o 151/2003, sellaisena kuin se on viimeksi muutettuna neuvoston asetuksella (EY) N:o XX/2004, muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1], jäljempänä 'perusasetus', sellaisena kuin se on viimeksi muutettuna asetuksella (EY) N:o 461/2004 [2], ja erityisesti sen 8 artiklan, 11 artiklan 3 kohdan, 21 artiklan sekä 22 artiklan c kohdan,[1]  EYVL L 56, 6.3.1996, s. 1.[2]  EUVL L 77, 13.3.2004, s. 12.ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan,sekä katsoo seuraavaa:A. MENETTELY1. Voimassa olevat toimenpiteet(1) Neuvosto muutti asetuksella (EY) N:o XX/2004 [3] lopullisen polkumyyntitullin käyttöönotosta tiettyjen Venäjältä peräisin olevien suuntaisrakeisten sähköteknisten levyvalmisteiden, jäljempänä 'tarkasteltavana oleva tuote', tuonnissa annettua neuvoston asetusta (EY) N:o 151/2003 [4].[3]  EUVL L [...], [...], s. [...].[4]  EYVL L 25, 30.1.2003, s. 7.(2) Vapaasti yhteisön rajalla tullaamattomana -nettohintaan sovellettava polkumyyntitulli on Venäjältä peräisin olevan, tarkasteltavana olevan tuotteen tuonnin osalta 40,1 prosenttia, kun tarkasteltavana oleva tuote on Novolipetsky Iron & Steel Corporationin (NLMK) valmistama, ja 14,7 prosenttia, kun se on VizStal Ltd:n valmistama.2. Tutkimus(3) Komissio ilmoitti 20 päivänä maaliskuuta 2004 Euroopan unionin virallisessa lehdessä [5] julkaistulla ilmoituksella voimassa olevia toimenpiteitä, jäljempänä 'toimenpiteet', koskevan osittaisen välivaiheen tarkastelun vireillepanosta perusasetuksen 11 artiklan 3 kohdan ja 22 artiklan c kohdan mukaisesti.[5]  EUVL L 70, 20.3.2004, s. 15.(4) Tarkastelu pantiin vireille komission aloitteesta sen selvittämiseksi, onko Euroopan unionin 1 päivänä toukokuuta 2004 tapahtuvan laajentumisen, jäljempänä 'laajentuminen', vuoksi ja Euroopan yhteisön edun huomioon ottaen tarpeen mukauttaa toimenpiteitä, jotta vältyttäisiin kaikkiin asianomaisiin osapuoliin, käyttäjät, jakelijat ja kuluttajat mukaan luettuina, kohdistuvilta äkkinäisiltä ja kohtuuttoman haitallisilta vaikutuksilta.3. Tutkimuksen osapuolet(5) Kaikille komission tiedossa oleville asianomaisille osapuolille, mukaan luettuina yhteisön tuotannonala, yhteisön tuottajien tai käyttäjien järjestöt, asianomaisessa maassa vientiä harjoittavat tuottajat, tuojat ja niiden järjestöt sekä asianomaisten maiden viranomaiset ja muut Euroopan unioniin 1 päivänä toukokuuta 2004 liittyvien kymmenen uuden jäsenvaltion, jäljempänä 'kymmenen uutta jäsenvaltiota', asianomaiset osapuolet, ilmoitettiin tutkimuksen vireillepanosta ja niille annettiin tilaisuus esittää kantansa kirjallisesti sekä toimittaa tiedot ja asiaa tukeva näyttö tarkastelun vireillepanoa koskevassa ilmoituksessa vahvistetussa määräajassa. Mahdollisuus tulla kuulluiksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa syitä.(6) Tässä yhteydessä seuraavat asianomaiset osapuolet esittivät kantansa.a) Euroopan yhteisön tuottajien järjestö:- Euroopan rauta- ja terästeollisuuden liitto (Eurofer)b) Vientiä harjoittavat tuottajat:- Novolipetsk Iron & Steel Corporation (NLMK), Lipetsk- VizStal Ltd., Ekaterinburg.B. TARKASTELTAVANA OLEVA TUOTE(7) Tarkasteltavana oleva tuote on sama kuin alkuperäisessä tutkimuksessa eli CN-koodeihin 7225 11 00 ja ex 7226 11 00 kuuluvat Venäjältä peräisin olevat piiseosteisesta sähköteknisestä teräksestä valmistetut suuntaisrakeiset kylmävalssatut levyvalmisteet, joiden leveys on suurempi kuin 500 mm. Tuotetta käytetään sähkömagneettisissa laitteissa ja teho- ja jakelumuuntajien kaltaisissa laitteistoissa.(8) Suuntaisrakeisten sähköteknisten levyvalmisteiden valmistusprosessi on varsin monimutkainen. Raerakenteet suunnataan yhdenmukaisesti levyn valssaussuunnassa, jotta sen magneettikentän johtavuus olisi mahdollisimman tehokas. Tuotteen on vastattava tiettyjä vaatimuksia magneettivuon tiheyden, vuokertoimen ja suurimman sallitun toistomagnetoinnin häviön suhteen. Tuotteen molemmat puolet on yleensä päällystetty ohuella eristävällä kerroksella.C. TUTKIMUKSEN TULOKSET1. Vientiä harjoittavissa maissa toimivien asianomaisten osapuolten huomautukset(9) Kaksi Venäjällä toimivaa vientiä harjoittavaa tuottajaa ja Venäjän viranomaiset väittivät, että korkeiden polkumyyntitullien vuoksi ja sen seurauksena, että toimenpiteet laajennetaan koskemaan kymmentä uutta jäsenvaltiota, niiden perinteinen kauppavirta kymmeneen uuteen jäsenvaltioon häiriintyisi merkittävästi.(10) Erityisesti ne väittivät, että korkeiden polkumyyntitullien aiheuttama äkkinäinen huomattava hintojen nousu tekisi tuotteesta sähkömagneettisille laitteille ja teho- ja jakelumuuntajien kaltaisille laitteistoille suhteettoman kalliin.2. Yhteisön tuotannonalalta saadut huomautukset(11) Yhteisön tuotannonala totesi, että vaikka kymmenen uuden jäsenvaltion keskimääräiset hinnat olivat huomattavasti alhaisempia kuin Euroopan unionissa sellaisena kuin se on välittömästi ennen 1 päivää toukokuuta 2004, jäljempänä '15 jäsenvaltion EU', se ei vastustaisi siirtymäkauden ajan sovellettavia välivaiheen toimenpiteitä, jotka eivät vaikuta kielteisesti sen tilanteeseen.3. Jäsenvaltioilta saadut huomatukset(12) Kymmenestä uudesta jäsenvaltiosta tiettyjen viranomaiset katsoivat, että erityisiä siirtymäjärjestelyjä olisi sovellettava tarkasteltavana olevan tuotteen tuontiin Venäjältä laajentumisen jälkeen.(13) Tässä yhteydessä väitettiin, että tuote on kymmenen uuden jäsenvaltion teollisille loppukäyttäjille merkittävä.4. Arvio(14) Käytettävissä olevien tietojen perusteella tehty analyysi vahvisti, että tarkasteltavana olevan tuotteen Venäjältä peräisin oleva tuonti kymmeneen uuteen jäsenvaltioon oli määrällisesti huomattavaa vuosina 2002 ja 2003.(15) Kun otetaan huomioon, että tarkasteltavana oleva tuote on kymmenen uuden jäsenvaltion perinteisille teollisille loppukäyttäjille merkittävä ja polkumyyntitulli on suhteellisen korkea, pääteltiin, että on yhteisön edun mukaista vähitellen mukauttaa nykyisin voimassaolevia toimenpiteitä kaikkiin asianomaisiin osapuoliin kohdistuvien äkkinäisten ja erittäin haitallisten vaikutusten välttämiseksi.5. Päätelmät(16) Kaikki edellä mianitut eri näkökulmat ja etunäkökohdat on otettu huomioon ja niitä on tarkasteltu kokonaisuutena. Tämän perusteella nykyisin voimassa olevien toimenpiteiden äkkinäinen soveltaminen, jos niitä ei väliaikaisesti mukautettaisi, vaikuttaisi kymmenen uuden jäsenvaltion tuojien ja käyttäjien etuihin huomattavan kielteisesti.(17) Toimenpiteiden väliaikainen mukauttaminen ei yhteisön tuotannonalan antaman vahvistuksen mukaisesti kuitenkaan vaikuttaisi kohtuuttoman kielteisesti yhteisön tuotannonalan etuihin, koska tuotannonala ei voi nykyisin täysin tyydyttää kymmenen uuden jäsenvaltion asiakkaiden kysyntää.(18) Näissä olosuhteissa voidaan kohtuudella päätellä laajentumisen aiheuttama erityistilanne huomioon ottaen, että yhteisön edun mukaista ei ole soveltaa voimassa olevia toimenpiteitä ilman niiden väliaikaista mukauttamista ja että voimassaolevien toimenpiteiden väliaikainen mukautus tarkasteltavana olevan tuotteen kymmeneen uuteen jäsenvaltioon suuntautuvan viennin osalta ei merkittävästi vähentäisi kaupan suojan toivottua tasoa.(19) Tämän vuoksi tarkasteltiin, kuinka yhteisön tuotannonalaa parhaiten suojattaisiin vahingolliselta polkumyynniltä samalla, kun otettaisiin huomioon yhteisön etunäkökohdat pienentämällä polkumyyntitullien taloudellista vaikutusta, joka kohdistuu kymmenen uuden jäsenvaltion perinteisiin ostajiin laajentumisen jälkeisenä taloudellisen sopeutumisen aikana.(20) Katsottiin, että edellä mainittu voitaisiin parhaiten saavuttaa sallimalla, että Venäjältä kymmeneen uuteen jäsenvaltioon suuntautuva perinteinen vientimäärä vapautetaan polkumyyntitulleista siirtymäkauden ajaksi. Kaikkeen tämän perinteisen vientimäärän ylittävään vientiin, joka suuntautuu kymmeneen uuteen jäsenvaltioon, sovelletaan tavallisia polkumyyntitulleja kuten 15 jäsenvaltion EU:hun suuntautuvaan vientiinkin.6. Sitoumukset(21) Kun oli arvioitu eri vaihtoehdot, joilla parhaiten mahdollistetaan perinteisten vientivirtojen jatkuminen kymmeneen uuteen jäsenvaltioon, katsottiin, että asianmukaisin menetelmä olisi hyväksyä yhteistyössä toimivien osapuolten vapaaehtoiset sitoumukset, joihin sisältyvät määrälliset rajoitukset. Näin ollen perusasetuksen 8 artiklan 2 kohdan mukaisesti komissio ehdotti asianomaisille vientiä harjoittaville tuottajille sitoumuksia, minkä seurauksena sitoumuksia tarjottiin tarkasteltavana olevan tuotteen kahdelle Venäjällä toimivalle vientiä harjoittavalle tuottajalle.(22) Tässä yhteydessä on syytä huomata, että perusasetuksen 22 artiklan c kohdan mukaisesti laajentumisen erityisolosuhteet otettiin huomioon, kun sitoumusten ehdot määrättiin. Sitoumukset muodostavat erityistoimenpiteen, sillä niillä väliaikaisesti mukautetaan nykyiset voimassa olevat toimenpiteet 25 jäsenvaltion laajentuneen yhteisön osalta.(23) Sen vuoksi Venäjällä toimiville vientiä harjoittaville tuottajille määritettiin tuonti määrät, jäljempänä 'enimmäistasot', käyttäen perustana niiden kymmeneen uuteen jäsenvaltioon suuntautuvan viennin keskimääräistä perinteistä tasoa vuosina 2001, 2002 ja 2003. On kuitenkin huomattava, että kymmeneen uuteen jäsenvaltioon suuntautuvan viennin määrän epätavallinen nousu, jota havaittiin esiintyneen vuoden 2003 viimeisinä ja vuoden 2004 ensimmäisinä kuukausina, vähennettiin enimmäistasojen määrittämisessä käytetyistä perinteisistä määristä.(24) Asianomaisten vientiä harjoittavien tuottajien olisi harjoittaessaan myyntiä sitoumusten mukaisin ehdoin kymmeneen uuteen jäsenvaltioon yleisesti noudatettava perinteisiä myynnin rakenteitaan myydessään kymmenessä uudessa jäsenvaltiossa oleville yksittäisille asiakkaille. Vientiä harjoittavien tuottajien pitäisi näin ollen ottaa huomioon, että sitoumustarjousta voidaan pitää toteutettavana ja siten hyväksyttävänä vain, jos niiden avulla säilytetään sitoumuksen kattaman myynnin osalta tällaiset perinteiset rakenteet niiden kymmenessä uudessa jäsenvaltiossa olevien asiakkaiden kanssa.(25) Vientiä harjoittavien tuottajien pitäisi myös muistaa, että jos kauppamallien havaitaan muuttuneen merkittävästi tai jos sitoumusten valvonta tulee jollakin tavoin vaikeaksi tai mahdottomaksi, komissio voi sitoumuksen ehtojen mukaan peruuttaa yrityksen sitoumuksen hyväksymisen, mikä johtaa asetuksessa (EY) N:o 151/2003 määritetyn suuruisten lopullisten polkumyyntitullien käyttöönottoon, tai komissio voi tarkistaa enimmäistason suuruuden tai ryhtyä muihin korjaaviin toimiin.(26) Näin ollen komissio voi komission asetuksella hyväksyä edellä esitettyjen ehtojen mukaiset sitoumustarjoukset.D. ASETUKSEN (EY) N:o XX/2004/ MUUTTAMINEN(27) Edellä esitetyn mukaisesti on siinä tapauksessa, että komissio hyväksyy sitoumukset komission asetuksella, säädettävä mahdollisuudesta vapauttaa tällaisten sitoumusten mukainen tuonti yhteisöön asetuksella (EY) N:o 151/2003 käyttöön otetusta polkumyyntitullista muuttamalla kyseistä asetusta,ON ANTANUT TÄMÄN ASETUKSEN:1 artiklaKorvataan asetuksen (EY) N:o 151/2003, sellaisena kuin se on viimeksi muutettuna asetuksella (EY) N:o XX/2004, 2 artikla seuraavasti:'2 artikla1. Vapaaseen liikkeeseen luovutettu tuonti vapautetaan edellä 1 artiklan mukaisesti käyttöön otetusta polkumyyntitullista edellyttäen, että tuotteita tuottaa yritys, jonka sitoumuksen komissio on hyväksynyt ja jonka nimi on asiaa koskevan komission asetuksen luettelossa, jota aika ajoin muutetaan, ja että tuotteet on tuotu saman komission asetuksen säännösten mukaisesti.2. Edellä 1 kohdassa mainittu tuonti vapautetaan polkumyyntitullista edellyttäen, että:a) tullille tulliselvitystä varten esitettävät tavarat vastaavat tarkoin 1 artiklassa esitettyä kuvausta,b) jäsenvaltioiden tulliviranomaisille esitetään kauppalasku, jossa on oltava ainakin liitteessä luetellut kohdat, samaan aikaan, kun esitetään vapaaseen liikkeeseen luovuttamista koskeva ilmoitus, jac) tullille tulliselvitystä varten esitettävät tavarat vastaavat tarkoin kauppalaskussa esitettyä kuvausta.'2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuheenjohtajaLIITEYrityksen myydessä hintasitoumuksen mukaisesti suuntaisrakeisia sähköteknisiä levyvalmisteita yhteisöön kauppalaskussa on ilmoitettava seuraavat tiedot:1. Otsikko "SITOUMUKSEN ALAISIA TAVAROITA KOSKEVA KAUPPALASKU".2. Kauppalaskun antavan, komission asetuksen [INSERT NUMBER] 1 artiklassa mainitun yrityksen nimi.3. Kauppalaskun numero.4. Kauppalaskun päivämäärä.5. Taric-lisäkoodi, johon luokiteltuina laskussa tarkoitetut tavarat on tullattava yhteisön rajalla.6. Tavaroiden tarkka kuvaus, mukaan lukien:- tutkimuksessa ja sitoumuksessa käytetty tuotekoodi (PCN, esimerkiksi PCN 1, PCN 2),- selväkielinen kuvaus kyseisiä tuotekoodeja vastaavista tavaroista (esimerkiksi PCN 1: PCN 2:),- yrityksen käyttämä tuotekoodi (CPC) (jos käytössä),- CN-koodi,- määrä (tonneina).7. Myyntiehdot, joissa ilmoitetaan:- hinta tonnilta,- sovellettavat maksuehdot,- sovellettavat toimitusehdot,- kaikki alennukset ja hyvitykset.8. Sen yhteisössä tuojana toimivan yrityksen nimi, jota yritys suoraan laskuttaa sitoumuksen alaisista tuotteista.9. Kauppalaskun laatineen yrityksen virkailijan nimi sekä seuraava allekirjoituksella varustettu vakuutus:"Minä allekirjoittanut vahvistan, että tässä laskussa tarkoitettujen tavaroiden myynti Euroopan yhteisöön suuntautuvaa suoraa vientiä varten tapahtuu [yrityksen] esittämän ja Euroopan komission asetuksella [...] hyväksymän sitoumuksen soveltamisalan ja ehtojen mukaisesti, ja vakuutan, että tässä laskussa ilmoitetut tiedot ovat täydelliset ja paikkansapitävät."


Avis juridique important

|

52003PC0597

Ehdotus: neuvoston asetus lopullisen polkumyyntitullin käyttöön ottamisesta Kiinan kansantasavallasta peräisin olevan furfuraalialkoholin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta  /* KOM/2003/0597 lopull. */

Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan furfuraalialkoholin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta(komission esittämä)PERUSTELUTKomissio aloitti 9. elokuuta 2002 Kiinan kansantasavallasta, jäljempänä 'Kiina', peräisin olevan furfuraalialkoholin yhteisöön tapahtuvaa tuontia koskevan polkumyynnin vastaisen menettelyn. [1][1]  EYVL C 189, 9.8.2002, s. 30.Komissio otti asetuksella (EY) N:o 781/2003 [2] käyttöön väliaikaisen polkumyyntitullin Kiinasta peräisin olevan, CN-koodiin ex 2932 13 00 kuuluvan furfuraalialkoholin tuonnissa.[2]  EYVL L 114, 8.5.2003, s. 16.Väliaikaisen polkumyyntitullin käyttöönoton jälkeen komission yksiköt ovat tarkentaneet polkumyyntiä ja vahinkoa koskevaa analyysiään. Oheinen ehdotus neuvoston asetukseksi lopullisen polkumyyntitullin käyttöönotosta perustuu polkumyyntiä, vahinkoa, syy-yhteyttä ja yhteisön etua koskeviin lopullisiin päätelmiin.Kiinasta peräisin olevan furfuraalialkoholin tuonnista kannettavan lopullisen polkumyyntitullin määräksi ehdotetaan paljoustullina ilmaistuna 84-250 euroa tonnilta. Määrä vastaa vahinkomarginaaleja. Tullin käyttöönottoa euromääräisenä tonnia kohti pidetään tarkoituksenmukaisena, jotta voidaan minimoida riski hintojen manipuloimisesta tullien kiertämiseksi, mitä on havaittu joissakin aiemmissa samaa yleistä tuoteluokkaa koskevissa menettelyissä.Lisäksi lopullisia toimenpiteitä ehdotetaan otettaviksi käyttöön todettujen vahinkomarginaalien perusteella, koska ne ovat pienemmät kuin tarkistetut polkumyyntimarginaalit.Tullin kiertämisriskin minimoimiseksi edelleen tarvitaan erityisiä säännöksiä, joilla varmistetaan polkumyyntitullin asianmukainen soveltaminen. Tällaisiin erityissäännöksiin kuuluu pätevän kauppalaskun esittäminen jäsenvaltioiden tulliviranomaisille. Ainoastaan ne tavarat, joista on esittää kauppalasku, ilmoitetaan kyseiseen tuottajaan sovellettavalla Taric-lisäkoodilla tuoduiksi. Tuonnista, josta kauppalaskua ei esitetä, kannetaan kaikkiin muihin viejiin sovellettava jäännöspolkumyyntitulli. Furfuraalialkoholin tuottajien pitäisi raportoida säännöllisesti komissiolle, jotta niiden myyntiä yhteisöön voitaisiin seurata tilanteen edellyttämällä tavalla. Jos tällaisia raportteja ei toimiteta tai jos niistä käy ilmi, että toimenpiteet eivät riitä poistamaan vahingollisen polkumyynnin vaikutuksia, voi olla tarpeen panna vireille välivaiheen tarkastelu perusasetuksen 11 artiklan 3 kohdan mukaisesti.Näin ollen ehdotetaan, että neuvosto hyväksyisi liitteenä olevan ehdotuksen, jotta asetus voitaisiin antaa ja julkaista Euroopan unionin virallisessa lehdessä viimeistään 8. marraskuuta 2003.Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta peräisin olevan furfuraalialkoholin tuonnissa ja kyseisessä tuonnissa käyttöön otetun väliaikaisen tullin lopullisesta kantamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [3], jäljempänä 'perusasetus', ja erityisesti sen 9 artiklan,[3]  EYVL L 56, 6.3.1996, s. 1. Asetus sellaisena kuin se on viimeksi muutettuna neuvoston asetuksella (EY) N:o 1972/2002 (EYVL L 305, 7.11.2002, s. 1).ottaa huomioon ehdotuksen, jonka komissio on antanut neuvoa-antavaa komiteaa kuultuaan, [4][4]  EYVL C [...], [...], s. [...]sekä katsoo seuraavaa:A. Menettely1. Väliaikaiset toimenpiteet(1) Komissio otti asetuksella (EY) N:o 781/2003 [5], jäljempänä 'väliaikaista tullia koskeva asetus', käyttöön väliaikaisen polkumyyntitullin Kiinan kansantasavallasta, jäljempänä 'Kiina', peräisin olevan furfuraalialkoholin tuonnissa; tulli kannetaan paljoustullina 21-181 euroa tonnilta, mikä vastaa vahinkomarginaaleja.[5]  EYVL L 114, 8.5.2003, s. 16.2. Menettelyn jatko(2) Väliaikaisen polkumyyntitullin käyttöönoton jälkeen osapuolille ilmoitettiin ne tosiasiat ja huomiot, joihin väliaikaista tullia koskeva asetus perustuu. Jotkin osapuolet esittivät kirjallisia huomautuksia. Komissio tarjosi mahdollisuuden tulla kuulluiksi sitä pyytäneille osapuolille. Kaikille osapuolille ilmoitettiin niistä olennaisista tosiasioista ja huomioista, joiden perusteella aiottiin suositella lopullisen polkumyyntitullin käyttöönottoa ja väliaikaisen tullin vakuutena olevien määrien lopullista kantamista. Osapuolille asetettiin myös määräaika, jonka kuluessa niiden oli esitettävä huomautuksensa kyseisen ilmoituksen johdosta.(3) Asianomaisten osapuolien suullisesti ja kirjallisesti esittämiä huomautuksia tarkasteltiin ja otettiin tarvittaessa lopullisissa päätelmissä huomioon.(4) Komissio jatkoi lopullisia päätelmiä varten tarpeellisiksi katsomiensa tietojen hankkimista. Väliaikaista tullia koskevan asetuksen johdanto-osan 10 ja 11 kappaleessa mainittujen yritysten tiloihin tehtyjen tarkastuskäyntien lisäksi on syytä huomata, että väliaikaisten toimenpiteiden käyttöönoton jälkeen seuraavan yhteisön käyttäjän tiloissa tehtiin tarkastus:- Bakelite AG, Iserlohn-Lethmate, Saksa.B. Tarkasteltavana oleva tuote ja samankaltainen tuote(5) Koska tarkasteltavana olevasta tuotteesta ja samankaltaisesta tuotteesta ei esitetty huomautuksia, väliaikaista tullia koskevan asetuksen johdanto-osan 12-17 kappaleen sisältö ja väliaikaiset päätelmät voidaan vahvistaa.C. Polkumyynti1. Markkinatalouskohtelu(6) Päätökseen olla myöntämättä markkinatalouskohtelua neljälle yhteistyössä toimineelle kiinalaisviejälle liittyen ei esitetty uutta näyttöä. Väliaikaista tullia koskevan asetuksen johdanto-osan 20 kappaleessa esitetyt päätelmät voidaan näin ollen vahvistaa.2. Yksilöllinen kohtelu(7) Väliaikaista tullia koskevassa asetuksessa yksilöllinen kohtelu myönnettiin kolmelle yhteistyössä toimineelle tuottajalle ja evättiin yhdeltä. Yksilöllinen kohtelu myönnettiin tai evättiin perusasetuksen 9 artiklan 5 kohdassa esitetyt edellytykset huomioon ottaen. Yhteisön tuotannonala epäili, voisiko komissio tukeutua mainittuun artiklaan, koska se tuli voimaan vasta sen jälkeen, kun kyseessä oleva polkumyynnin vastainen menettely oli aloitettu.(8) Yksilöllisestä kohtelusta päätettiin niiden perusteiden mukaisesti, joita sovellettiin tässä tarkoitettua menettelyä aloitettaessa. Kyseiset perusteet ovat samat kuin perusasetuksen 9 artiklan 5 kohdassa esitetyt edellytykset, ja ne ovat olleet käytössä usean vuoden ajan. Näin ollen väliaikaista tullia koskevassa asetuksessa viitattiin perusasetuksen 9 artiklan 5 kohtaan, jossa vahvistetaan pitkäaikainen käytäntö.(9) Alustavassa tutkimuksessa komissio epäsi yksilöllisen kohtelun yhteistyössä toimineelta vientiä harjoittavalta kiinalaistuottajalta nimeltä Henan Huilong Chemical Industry Co. Ltd, jäljempänä 'Huilong', joka toimi sekä furfuraalialkoholin tuottajana että kauppiaana, koska ei ollut mahdollista määrittää, missä mitassa valtio puuttuu Huilongin liiketoimintaan. Väliaikaista tullia koskevan asetuksen johdanto-osan 29 kappaleessa kuitenkin todetaan, että kysymykseen palataan tutkimuksen loppuvaiheessa.(10) Asianomainen viejä väittää, että alustava päätelmä on väärä ja että sille pitäisi myöntää yksilöllinen kohtelu. Väitteensä tueksi yritys huomauttaa, että valtion suorasta puuttumisesta yrityksen toimintaan ei löydetty näyttöä ja että sen kauppaaman furfuraalialkoholin osuus sen tutkimusajanjakson tuotannosta oli alle viisi prosenttia. Lisäksi osan tästä sen kauppaamasta tuotteesta se oli hankkinut toiselta yhteistyössä toimineelta viejältä, jolle oli jo myönnetty yksilöllinen kohtelu.(11) Väliaikaisten toimenpiteiden käyttöönoton jälkeen ei ole löydetty sellaista uutta tietoa, joka osoittaisi valtion puuttuvan Huilongin liiketoimintaan. Huilong on luvannut lopettaa furfuraalialkoholin kauppaamisen, jos sille myönnetään yksilöllinen kohtelu.(12) Näin ollen päätellään, ettei valtio puutu Huilongin liiketoimintaan merkittävällä tavalla, jos ollenkaan, ja jos puuttuukin, se ei mahdollista toimenpiteiden kiertämistä. Edellä esitetyn perusteella alustavaa tutkimuspäätelmää päätettiin tarkistaa ja myöntää Huilongille yksilöllinen kohtelu.3. Vertailumaa(13) Vientiä harjoittavat tuottajat ovat vastustaneet Amerikan yhdysvaltojen valintaa vertailumaaksi ja toistaneet väitteensä, jonka mukaan Thaimaa olisi parempi vaihtoehto. Väitettä on perusteltu sillä, että i) tuotantokustannukset ovat matalammat Thaimaassa; ii) Thaimaa on tärkein EU:hun tuotavan furfuraalialkoholin lähde; ja iii) väitteen esittäjät myöntävät, ettei ole näyttöä siitä, että tuonti Thaimaasta tapahtuisi polkumyyntihinnoin.(14) Kuten väliaikaista tullia koskevan asetuksen johdanto-osan 33 kappaleessa kerrotaan, ainoastaan yksi Amerikan yhdysvalloissa toimiva tuottaja suostui toimimaan tutkimuksessa yhteistyössä. Lisäksi vahvistettiin alustavasti, että Amerikan yhdysvallat täytti vertailumaalle asetetut soveltuvuusedellytykset.(15) Ei ole minkäänlaista osoitusta siitä, että Thaimaa, tai Etelä-Afrikka, soveltuisi paremmin vertailumaaksi. Vientiä harjoittavat tuottajat eivät toimittaneet muuta näyttöä furfuraalialkoholin tuottajien tuotantokustannuksista Thaimaassa tai Etelä-Afrikassa kuin valituksessa mainittujen ja EUROSTATin tilastoimien vientihintojen ekstrapolaatioita. Tämän lisäksi thaimaalainen tuottaja kieltäytyi yhteistyöstä menettelyssä. Tästä syystä katsottiin, ettei kyseisiä maita ollut järkevä käyttää normaaliarvon määrittämiseen, koska niiden osalta ei ollut uskottavaa tai todennettavissa olevaa näyttöä, jonka pohjalta tehdä päätelmiä.(16) Näin ollen ja uuden päinvastaisen näytön puuttuessa väliaikaista tullia koskevan asetuksen johdanto-osan 33 kappaleessa tehty päätelmä voidaan vahvistaa.4. Polkumyynti4.1 Normaaliarvo(17) Vientiä harjoittavat tuottajat vakuuttivat, että laskennallinen normaaliarvo on liian korkea, jotta sitä voitaisiin pitää kohtuullisena. Tämän väitteen tueksi ne viittaavat Thaimaasta peräisin olevan furfuraalialkoholin, jota ei väitetä tuotavan polkumyynnillä, matalampiin hintoihin sekä valituksen tekijöiden ennen menettelyn aloittamista esittämään matalampaan normaaliarvoon.(18) Tältä osin on syytä huomauttaa, että normaaliarvo määritettiin perusasetuksen 2 artiklan 7 kohdan a alakohdan mukaisesti eli vertailumaasta - tässä tapauksessa Amerikan yhdysvalloista - saatujen tietojen perusteella. Lisäksi voidaan vahvistaa, että laskennallinen normaaliarvo määritettiin sellaisten todellisten hintojen ja kustannusten perusteella, jotka oli asianmukaisesti todennettu Amerikan yhdysvalloissa sijaitsevan, yhteistyössä toimineen furfuraalialkoholin tuottajan tiloissa tehdyssä tarkastuksessa.(19) Tämän perusteella katsotaan, että koska Etelä-Afrikasta eikä Thaimaasta ole saatavilla todennettuja tietoja, Amerikan yhdysvalloissa sijaitsevan furfuraalialkoholin tuottajalta saadut tiedot ovat käytettävissä olevista tiedoista parhaita normaaliarvon määrittämiseen. Näin ollen väliaikaista tullia koskevan asetuksen johdanto-osan 34 kappaleessa olevat päätelmät voidaan vahvistaa.4.2 Vientihinta(20) Vientihintoja on hiukan oikaistu veloitettuja rahtikustannuksia koskevien sellaisten huomautusten johdosta, joiden tueksi on toimitettu asianmukainen näyttö.(21) Vientiä harjoittavat tuottajat vastustivat myös tapaa, jolla vientihinta laskettiin yhteistyöstä kieltäytyneille yrityksille, väliaikaista tullia koskevan asetuksen johdanto-osan 36 kappaleessa esitetyn mukaisesti.(22) Tältä osin on syytä muistaa, että yhteistyössä toimimisen aste oli tässä tapauksessa alhainen ja että vientihinnat oli tästä syystä laskettava käytettävissä olevien tietojen perusteella perusasetuksen 18 artiklan 1 kohdan mukaisesti. Väliaikaista tullia koskevassa asetuksessa käytettiin sen yhteistyössä toimineen tuottajan hintoja ja määriä, jolta yksilöllinen kohtelu evättiin, siis Huilongin.(23) Kyseiselle tuottajalle on sittemmin myönnetty yksilöllinen kohtelu ja sille on laskettu polkumyyntimarginaali sen tutkimusajanjaksolla yhteisöön suuntautuneen myynnin perusteella. Näin ollen yhteistyöstä kieltäytyneiden yritysten viennin arvo oli laskettava uudelleen. Uusi laskutapa perustuu neljän yhteistyössä toimineen viejän yhteisöön suuntautuneen viennin edustavaan määrään. Jotta liiketoimia voitaisiin pitää laskennan kannalta todenmukaisina, 25 prosenttia vientimääristä otettiin tarkastelun kohteeksi. Tähän otokseen sisältyivät neljän yhteistyössä toimineen tuottajan niiden liiketoimien kauppalaskut, joiden keskihinta oli alhaisin. Alhaisimpien myyntihintojen käyttöä pidettiin tarkoituksenmukaisena, koska ei ollut mitään syytä uskoa, että yhteistyöstä kieltäytyneiden yritysten myynti olisi tapahtunut korkeammin hinnoin kuin yhteistyössä toimineiden tuottajien myynti. Edellä esitetyllä tavalla laskettua keskihintaa käytettiin sitten jäännöspolkumyynti- ja vahinkomarginaalin määrittämiseen.4.3 Vertailu(24) Koska asiassa ei esitetty huomautuksia, väliaikaista tullia koskevan asetuksen johdanto-osan 37 kappaleessa esitetty päätelmä voidaan vahvistaa.4.4 Polkumyyntimarginaali(25) Edellä esitettyjä seikkoja vasten tarkasteltuna polkumyyntimarginaalit (prosenttina CIF-tuontihinnasta yhteisön rajalla ilmaistuina) ovat nyt seuraavat:Yritys  //  Marginaali (%)Gaoping  //  93Huilong  //  90Linzi  //  78Zhucheng  //  80Kaikki muut  //  112D. Yhteisön tuotannonala(26) Neljä yhteistyössä toiminutta viejää väittivät, etteivät Belgiassa sijaitseva Transfurans Chemicals BVBA, jäljempänä 'TFC', ja Alankomaissa sijaitseva International Furan Chemicals BV, jäljempänä 'IFC', muodosta perusasetuksen 5 artiklan 4 kohdan ja 4 artiklan 1 kohdan määritelmän mukaista yhteisön tuotannonalaa, koska kyseiset yritykset ovat työntekijämäärältään erittäin pieniä ja Dominikaanisessa tasavallassa sijaitsevan, Central Romana Corporation -nimisen yksityisyrityksen, jäljempänä 'CRC', omistuksessa.(27) äitä väitteitä ei voitu hyväksyä. Ensinnäkin pienillä ja keskisuurilla yrityksillä on luonnollisestikin oikeus tehdä valitus, ja ne voivat muodostaa perusasetuksen 5 artiklan 4 kohdan ja 4 artiklan 1 kohdan määritelmän mukaisen yhteisön tuotannonalan.(28) Toisekseen, kuten väliaikaista tullia koskevan asetuksen johdanto-osan 43 kappaleessa todetaan, tutkimuksesta kävi ilmi, että TFC:n tuottama furfuraalialkoholi on peräisin yhteisöstä ja että sen valmistustoimet, valmistusteknologiaan ja -toimiin kohdistuvat investoinnit sekä myynti tapahtuvat yhteisössä. Sitä paitsi se tosiasia, että TFC, IFC ja CRC ovat yhteisen omistuspohjan myötä keskenään etuyhteydessä väliaikaista tullia koskevan asetuksen johdanto-osan 42 kappaleessa esitetyllä tavalla, ei estä perusasetuksen 5 artiklan 4 kohdan ja 4 artiklan 1 kohdan soveltamista.(29) Näin ollen vientiä harjoittavien kiinalaistuottajien esittämät väitteet hylättiin ja vahvistetaan väliaikaista tullia koskevan asetuksen johdanto-osan 44 kappaleessa esitetyt päätelmät.E. Vahinko1. Furfuraalialkoholin kulutus yhteisössä(30) Koska kulutuksesta ei ole saatavilla uusia tietoja, väliaikaista tullia koskevan asetuksen johdanto-osan 46-48 kappaleessa esitetyt alustavat päätelmät vahvistetaan.2. Furfuraalialkoholin tuonti yhteisöön(31) Koska furfuraalialkoholin tuonnista yhteisöön ei ole saatavilla uusia tietoja, väliaikaista tullia koskevan asetuksen johdanto-osan 49-63 kappaleessa esitetyt alustavat päätelmät vahvistetaan.3. Yhteisön tuotannonalan taloudellinen tilanne(32) Neljä vientiä harjoittavaa kiinalaistuottajaa väitti, ettei yhteisön tuotannonala kärsinyt vahinkoa, koska suurinta osaa komission määrittelemistä vahingon osoittimista (erityisesti myynnin määrää, myyntihintoja, varastoja, kannattavuutta, kassavirtaa ja investointeja) ei voitu täsmäyttää IFC:n ja/tai TFC:n tarkastettuun ja julkistettuun kirjanpitoon. Niiden mukaan eräiden IFC:n ja/tai TFC:n tarkistettuun kirjanpitoon sisältyvien osoitinten, kuten kannattavuuden, varastojen ja kassavirran, kehitys oli joko myönteinen tai vakaa.(33) On aiheellista muistuttaa, että IFC:n ja TFC:n tarkistettuun ja julkistettuun kirjapitoon sisältyy muitakin toimintoja kuin tarkasteltavana olevan tuotteen tuotanto. Lisäksi huomautetaan, että IFC:n ja TFC:n tarkistettu ja julkistettu kirjanpito kattaa ajanjakson lokakuusta 2001 syyskuuhun 2002, kun taas väliaikaista tullia koskevan asetuksen johdanto-osan 4 kappaleessa tarkoitettu tutkimusajanjakso kattaa ajanjakson 1 päivästä heinäkuuta 2001 30 päivään kesäkuuta 2002. Lisäksi todettiin väliaikaista tullia koskevan asetuksen 41 ja 44 kappaleessa esitetyn mukaisesti, että TFC on osa liiketoimintayksikköä, jonka muita osia ovat IFC ja CRC. Tästä syystä tiettyjen vahingon osoitinten arvioimiseksi järkevällä tavalla oli välttämätöntä ottaa huomioon tiettyjä CRC:tä koskevia tietoja. Lisäksi muistutetaan, että väliaikaista tullia koskevan asetuksen johdanto-osan 105 ja 106 kappaleessa mainittu IFC:n oma kaupankäynti yhteisössä jää tutkimuksen ulkopuolelle, mutta on osa IFC:n tarkastettua tilinpitoa. Edelleen todettakoon, että väliaikaista tullia koskevan asetuksen johdanto-osan 101-104 kappaleessa mainittu IFC:n vientimyynti sisältyy tarkastettuun kirjanpitoon, kun taas tutkimus kattoi yksinomaan yhteisön tuotannonalan taloudellisen tilanteen yhteisön markkinoiden osalta.(34) Nämä seikat estävät sen, että vahingon osoittimet johdettaisiin IFC:n ja TFC:n julkistetusta kirjanpidosta neljän vientiä harjoittavan kiinalaistuottajan ehdotuksen mukaisesti. Samoin palautetaan mieliin, että komission päätelmät ovat asianomaisten osapuolten todennettavaksi toimittaman asiakirja-aineiston sisältämien tietojen mukaisia.(35) Näin ollen vientiä harjoittavien kiinalaistuottajien esittämät väitteet hylättiin ja vahvistetaan väliaikaista tullia koskevan asetuksen johdanto-osan 86-91 kappaleessa esitetyt päätelmät.F. SYY-YHTEYS(36) Neljä vientiä harjoittavaa kiinalaistuottajaa väitti, että vahingon puuttuessa ei voitu vahvistaa syy-yhteyttä. Jos vahinkoa on tapahtunut, se ei johdu Kiinasta peräisin olevasta tuonnista, vaan Thaimaasta peräisin olevasta tuonnista, joka vaikutti yhteisön tuotannonalan taloudelliseen tilanteeseen.(37) Vientiä harjoittavat kiinalaistuottajat eivät toimittaneet uutta näyttöä väitteensä tueksi. Tältä osin muistutetaan, että väliaikaista tullia koskevan asetuksen johdanto-osan 107-111 kappaleessa komissio analysoi perusasetuksen 3 artiklan 7 kohdan mukaisesti kolmansista maista yhteisöön suuntautuneen furfuraalialkoholin koko tuonnin muuna tiedossa olevana tekijänä kuin polkumyynnillä tapahtuneena tuontina. Kyseinen analyysi kattoi myös Thaimaasta peräisin olevan tuonnin määrät ja hinnat.(38) Thaimaan osuus kolmansista maista peräisin olevan furfuraalialkoholin tuonnista on noin 96 prosenttia. Thaimaasta yhteisöön tuodun furfuraalialkoholin määrä nousi väliaikaista tullia koskevan asetuksen johdanto-osan 109 kappaleessa kuvatun kehityksen mukaisesti. Lisäksi todettiin, että Thaimaasta peräisin olevan tuonnin hinnat olivat huomattavasti korkeammat kuin vientiä harjoittavien kiinalaistuottajien hinnat (24 prosenttia korkeammat tutkimusajanjaksolla) ja jopa korkeammat kuin yhteisön tuotannonalan hinnat (kuusi prosenttia korkeammat tutkimusajanjaksolla).(39) Näin ollen vientiä harjoittavien kiinalaistuottajien esittämät väitteet hylättiin ja vahvistetaan väliaikaista tullia koskevan asetuksen johdanto-osan 92-113 kappaleessa esitetyt päätelmät.G. YHTEISÖN ETU(40) Vientiä harjoittavat kiinalaistuottajat ja yksi järjestö väittivät, että väliaikaisilla toimenpiteillä on suurempi vaikutus käyttäjiin ja valimoteollisuuteen kuin mitä komissio katsoo päätelmissään. Erityisesti vedottiin siihen, että käyttäjien etu pitäisi asettaa etusijalle ottaen huomioon yhteisön tuotannonalan matala työllisyys verrattuna valimoteollisuuden korkeaan työllisyyteen.(41) Vientiä harjoittavien kiinalaistuottajien väitteen osalta on huomattava, etteivät kyseiset tuottajat toimittaneet uutta näyttöä, jolla olisi voinut olla merkitystä yhteisön etua tarkasteltaessa. Yhteisön etua määriteltäessä vientiä harjoittavat kiinalaistuottajat eivät käy asianomaisesta osapuolesta.(42) Järjestön esittämä väite tutkittiin, vaikka järjestö ei toiminutkaan tutkimuksessa yhteistyössä eikä toimittanut uutta näyttöä väitteensä tueksi. Tässä tarkoituksessa komissio suoritti ylimääräisen tarkastuksen saksalaisen käyttäjän tiloissa. Tarkastus vahvisti väliaikaista tullia koskevan asetuksen johdanto-osan 126 kappaleessa esitetyn alustavan analyysin tuloksen sekä sen, että ehdotettujen lopullisten toimenpiteiden kokonaisvaikutus tulee olemaan vähäpätöinen.(43) Näin ollen vientiä harjoittavien kiinalaistuottajien ja järjestön esittämät väitteet hylättiin ja vahvistetaan väliaikaista tullia koskevan asetuksen johdanto-osan 114-133 kappaleessa esitetyt päätelmät.H. LOPULLISET TOIMENPITEET(44) Polkumyyntiä, vahinkoa, syy-yhteyttä ja yhteisön etua koskevien päätelmien perusteella katsotaan, että olisi otettava käyttöön lopulliset polkumyyntitoimenpiteet, jotta Kiinasta peräisin oleva polkumyynnillä tapahtuva tuonti ei aiheuttaisi enempää vahinkoa yhteisön tuotannonalalle.1. Vahingon korjaava taso(45) Alustavasti todettiin, että kymmenen prosentin voittomarginaalia furfuraalialkoholin kokonaisliikevaihdosta voitiin pitää sellaisena sopivana vähimmäismääränä, jonka yhteisön tuotannonalan voitiin odottaa kohtuudella saavuttavan ilman vahingollista polkumyyntiä. Tällä voittomarginaalilla yhteisön tuotannonala voisi myös tehdä tarvittavat pitkän aikavälin investoinnit.(46) Yhteisön tuotannonala väitti, että väliaikaista tullia koskevan asetuksen johdanto-osan 136 kappaleessa esitetty kymmenen prosentin voittomarginaali ei vastannut sitä tuottoa, joka sen voitiin kohtuudella odottaa saavuttavan ilman vahingollista polkumyyntiä, ja ehdotti vähintään 23,15 prosentin voittomarginaalia edellisinä vuosina saavuttamiensa tulosten perusteella.(47) Väitteen tutkimiseksi kaikki ne käytettävissä olevat tiedot, jotka koskivat voittomarginaalia, jota voitaisiin pitää sellaisena sopivana vähimmäismääränä, jonka yhteisön tuotannonala voisi kohtuudella odottaa saavuttavansa ilman vahingollista polkumyyntiä, analysoitiin yksityiskohtaisesti uudestaan. Myös tutkimusajanjaksoa edeltävinä vuosina saadut voitot analysoitiin uudestaan. Todettiin, että aiempina vuosina voitot olivat todellakin olleet suurempia kuin kymmenen prosenttia liikevaihdosta. Näin ollen pääteltiin, että yhteisön tuotannonalan kannattavuuden kehitys ja polkumyynnillä tapahtuneen tuonnin esiintyminen yhteisön markkinoilla huomioon ottaen oli tutkimusajanjaksoa edeltäneinä kolmena vuotena saavutetun tosiasiallisen keskimääräisen voiton perusteella kohtuullista odottaa 15,7 prosentin voittomarginaalia. Tämä lähestymistapa on täysin yhdenmukainen vallitsevan oikeuskäytännön, erityisesti asiassa EFMA vastaan neuvosto annetun tuomion [6], kanssa.[6]  Ensimmäisen oikeusasteen tuomioistuimen asiassa T-210/95 28. lokakuuta 1999 antama tuomio.(48) Näin ollen yhteisön tuotannonalan vaatimus 23,15 prosentin voittomarginaalista on hylätty. Edellä esitetyn perusteella komission laskelmia on tarkistettu muutetun voittomarginaalin huomioon ottamiseksi.(49) Tätä voittomarginaalin muutosta lukuun ottamatta vahingon korjaava taso laskettiin käyttämällä samaa, väliaikaista tullia koskevan asetuksen johdanto-osan 137 kappaleessa esitettyä menetelmää. Tämän mukaisesti määritettiin vahinkoa aiheuttamattomat hinnat, jotka kattaisivat yhteisön tuotannonalan tuotantokustannukset ja mahdollistaisivat kohtuullisen voiton tilanteessa, jossa tuonti asianomaisesta maasta ei tapahdu polkumyynnillä. Tarkistettujen laskelmien mukaan vahinkomarginaalien todettiin olevan 8,9-32,1 prosenttia.2. Lopullisen tullin muoto ja taso(50) Koska vahinkomarginaalit olivat pienempiä kuin asianomaisille vientiä harjoittaville tuottajille määritetyt polkumyyntimarginaalit, lopullisen tullin olisi perusasetuksen 9 artiklan 4 kohdan mukaisesti vastattava tasoltaan vahinkomarginaaleja.(51) Yhteisön tuotannonala pyysi, että lopulliset toimenpiteet otettaisiin käyttöön paljoustullin (euromääräisenä tonnilta) ja (tuontihinnan ja ennalta määrätyn vähimmäishinnan erotuksen suuruisen) muuttuvan tullin yhdistelmän muodossa tai vähimmäistuontihinnan muodossa olevana muuttuvana tullina. Yhteisön tuotannonala väitti edelleen, että viejille määrättyjen tullien välinen ero on niin suuri, että se on omiaan lisäämään tullien kiertämisen riskiä esimerkiksi hyvitysjärjestelyn tai absorption muodossa.(52) Väitteen selvittämiseksi eri toimenpidemuotoja tarkasteltiin yksityiskohtaisesti. Toimenpiteiden tehoa ajatellen katsottiin, ettei paljoustullin (euromääräisenä tonnilta) ja muuttuvan tullin yhdistelmä eikä muuttuva tulli yksinään riittäisi poistamaan polkumyynnin aiheuttamaa vahinkoa. Ensiksi mainittua käytetään poikkeuksellisesti ja ainoastaan silloin, kun tapauksen erityisolosuhteet, esimerkiksi ilmeinen hintojen manipulointi, sitä edellyttävät, kun taas jälkimmäisestä seuraa automaattisesti ongelmia täytäntöönpanon valvonnassa. Kuten väliaikaista tullia koskevassa asetuksessa säädetään, tulli pitäisi ottaa käyttöön euromääräisenä tonnilta, jotta toimenpiteiden teho voidaan taata ja minimoida riski tarkasteltavana olevan tuotteen korvaamisesta samaan yleiseen tuoteluokkaan kuuluvilla tuotteilla (esim. furfuraalilla), varsinkin kun eräissä aiemmissa furfuraalia koskevissa menettelyissä on havaittu hintojen manipulointia. [7][7]  EYVL L 328, 22.12.1999, s. 1.(53) Yhteistyöstä kieltäytymisen huomattavasta asteesta (40 prosenttia) ja tullin määrien välisestä suuresta erosta johtuvan tullien kiertämisen riskin minimoimiseksi entisestään katsotaan, että tässä tapauksessa tarvitaan erityissäännöksiä polkumyyntitullin asianmukaisen soveltamisen varmistamiseksi. Tällaisiin erityissäännöksiin kuuluu pätevän, tämän asetuksen liitteessä esitettyjen vaatimusten mukaisen kauppalaskun esittäminen jäsenvaltioiden tulliviranomaisille. Ainoastaan ne tavarat, joista on esittää kauppalasku, voidaan ilmoittaa kyseiseen tuottajaan sovellettavalla Taric-lisäkoodilla tuoduiksi. Tuonnista, josta kauppalaskua ei esitetä, kannetaan kaikkiin muihin viejiin sovellettava jäännöspolkumyyntitulli. Asianomaisia yrityksiä on kehotettu raportoimaan säännöllisesti komissiolle, jotta niiden furfuraalialkoholin myyntiä yhteisöön voitaisiin seurata asianmukaisesti. Jos tällaisia raportteja ei toimiteta tai jos niistä käy ilmi, että toimenpiteet eivät riitä poistamaan vahingollisen polkumyynnin vaikutuksia, voi olla tarpeen panna vireille välivaiheen tarkastelu perusasetuksen 11 artiklan 3 kohdan mukaisesti.(54) CIF-tuontihinnan perusteella määritetyn vahinkokynnyksen mukaisesti tullit ovat 84-250 euroa tonnilta.(55) Polkumyynti- ja vahinkomarginaaleihin tehty korjaus ei vaikuttanut alempaa tullia koskevan säännön soveltamiseen. Näin ollen vahvistetaan väliaikaista tullia koskevan asetuksen johdanto-osan 138 kappaleessa kuvattu menetelmä polkumyyntitullien vahvistamiseksi. Lopulliset tullit ovat seuraavat:>TAULUKON PAIKKA>I. Väliaikaisen tullin lopullinen kantaminen(56) Koska vientiä harjoittavien kiinalaistuottajien osalta todetut polkumyyntimarginaalit ovat korkeat ja yhteisön tuotannonalalle aiheutunut vahinko on merkittävä, katsotaan tarpeelliseksi kantaa lopullisesti väliaikaista tullia koskevalla komission asetuksella (EY) N:o 781/2003 käyttöön otettujen väliaikaisten polkumyyntitullien vakuutena olevat määrät käyttöön otettavien lopullisten tullien suuruisina. Koska lopulliset tullit ovat korkeammat kuin väliaikaiset tullit, vain väliaikaisia tulleja vastaavat vakuutena olevat määrät kannetaan lopullisesti.(57) Kaikki näiden yrityskohtaisten polkumyyntitullien soveltamiseen liittyvät (esimerkiksi yrityksen nimenmuutoksen tai uusien tuotanto- tai myyntiyksiköiden perustamisen johdosta tehdyt) pyynnöt on toimitettava viipymättä komissiolle ja mukaan on liitettävä kaikki asian kannalta oleelliset tiedot ja erityisesti ne, jotka koskevat esimerkiksi kyseiseen nimenmuutokseen tai kyseisiin tuotanto- tai myyntiyksiköiden muutoksiin mahdollisesti liittyviä yrityksen tuotantotoiminnan sekä kotimarkkinamyynnin ja viennin muutoksia. Tarvittaessa asetusta muutetaan saattamalla yksilöllistä tullia nauttivien yritysten luettelo ajan tasalle,ON ANTANUT TÄMÄN ASETUKSEN:1 artikla1. Otetaan käyttöön lopullinen polkumyyntitulli Kiinan kansantasavallasta peräisin olevan ja tällä hetkellä CN-koodiin ex 2932 13 00 (Taric-koodiin 2932 13 00 90) kuuluvan furfuraalialkoholin tuonnissa.2. Kiinan kansantasavallasta peräisin olevaan tuotteeseen sovellettavan lopullisen polkumyyntitullin määrä on seuraava:>TAULUKON PAIKKA>3. Edellä 2 kohdassa mainituille neljälle yritykselle vahvistettujen yksilöllisten tullien soveltaminen edellyttää pätevän, tämän asetuksen liitteessä esitettyjen vaatimusten mukaisen kauppalaskun esittämistä jäsenvaltioiden tulliviranomaisille. Jos tällaista kauppalaskua ei esitetä, asianomaiseen yritykseen sovelletaan kaikkiin muihin yrityksiin sovellettavaa tullia.4. Jos tavarat ovat vahingoittuneet ennen niiden luovutusta vapaaseen liikkeeseen, mistä syystä niistä tosiasiallisesti maksettua tai maksettavaa hintaa on suhteutettu tullausarvon määrittämiseksi komission asetuksen (ETY) N:o 2454/93 145 artiklan mukaisesti, 2 kohdan mukaisesti laskettavaa polkumyyntitullia alennetaan prosenttimäärällä, joka vastaa tosiasiallisesti maksetun tai maksettavan hinnan suhteutusta.5. Jollei toisin säädetä, sovelletaan tulleja koskevia voimassa olevia säännöksiä ja määräyksiä.2 artiklaKannetaan lopullisesti komission asetuksen (EY) N:o 781/2003 mukaisten väliaikaisten polkumyyntitullien vakuutena olevat määrät Kiinan kansantasavallasta peräisin olevan ja tällä hetkellä CN-koodiin ex 2932 13 00 (Taric-koodi 2932 13 00 90) kuuluvan furfuraalialkoholin tuonnissa jäljempänä vahvistettujen sääntöjen mukaisesti.Lopullisen polkumyyntitullin ylittävät vakuutena olevat määrät vapautetaan. Jos lopulliset tullit ovat korkeammat kuin väliaikaiset tullit, vain väliaikaisia tulleja vastaavat vakuutena olevat määrät kannetaan lopullisesti.3 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Neuvoston puolestaPuheenjohtajaLIITEAsetuksen 1 artiklan 3 kohdassa tarkoitettuun pätevään kauppalaskuun on liitettävä yrityksen työntekijän allekirjoittama vakuutus seuraavasti:1. Kauppalaskun kirjoittaneen yrityksen työntekijän nimi ja tehtävänimike.2. Itse vakuutus: "Allekirjoittanut todistaa, että Kiinan kansantasavallassa toimiva [yrityksen nimi ja osoite] on valmistanut ne [määrä] tällä hetkellä CN-koodiin ex 2932 13 00 (Taric-koodi 2932 13 00 90) kuuluvaa furfuraalialkoholia, jotka tämä lasku kattaa ja jotka on myyty vietäväksi Euroopan yhteisöön, ja vakuuttaa, että tässä laskussa ilmoitetut tiedot ovat täydelliset ja paikkansapitävät."3. Päivämäärä ja allekirjoitus


Tärkeä oikeudellinen huomautus

|

52005PC0180

Ehdotus neuvoston asetus tiettyjen rajoittavien erityistoimenpiteiden käyttöönotosta tiettyjä Darfurin alueella Sudanissa vallitsevassa konfliktissa rauhanprosessia vaikeuttavia ja kansainvälistä oikeutta rikkovia henkilöitä vastaan  /* KOM/2005/0180 lopull. - CNS 2005/0068 */

	Bryssel 29.4.2005KOM(2005) 180 lopullinen2005/0068 (CNS)EhdotusNEUVOSTON ASETUStiettyjen rajoittavien erityistoimenpiteiden käyttöönotosta tiettyjä Darfurin alueella Sudanissa vallitsevassa konfliktissa rauhanprosessia vaikeuttavia ja kansainvälistä oikeutta rikkovia henkilöitä vastaan(komission esittämä)PERUSTELUT1. Ottaen huomioon Sudanin viimeaikaiset tapahtumat, erityisesti N’Djamenassa 8. huhtikuuta 2004 tehdyn tulitaukosopimuksen ja Abujassa 9. marraskuuta 2004 tehtyjen pöytäkirjojen jatkuvat loukkaukset kaikkien Darfurin konfliktin osapuolten toimesta samoin kuin sen, että Sudanin hallitus, kapinalliset ja kaikki muut Darfurissa toimivat aseelliset ryhmät eivät ole noudattaneet antamiaan sitoumuksia eivätkä turvallisuusneuvoston vaatimuksia, Yhdistyneiden Kansakuntien turvallisuusneuvosto päätti 29. maaliskuuta 2005 laajentaa Sudanin vastaisten rajoittavien toimenpiteiden soveltamisalaa.2. Turvallisuusneuvoston päätöslauselmassaan 1591 (2005) päättämiä laajennettuja rajoittavia toimenpiteitä ovat muun muassa varojen ja taloudellisten resurssien jäädyttämisen soveltaminen 28. huhtikuuta 2005 alkaen sellaisten Yhdistyneiden Kansakuntien toimivaltaisen pakotekomitean nimeämien henkilöiden osalta, jotka vaikeuttavat rauhanprosessia, muodostavat uhkan Darfurin ja sitä ympäröivän alueen vakaudelle, rikkovat kansainvälistä humanitaarista oikeutta tai ihmisoikeuslainsäädäntöä, syyllistyvät julmuuksiin, rikkovat asesaartoa tai ovat vastuussa tietyistä offensiivisista sotilaslennoista.3. Nimettyjen henkilöiden varojen ja taloudellisten resurssien jäädyttäminen kuuluu Euroopan yhteisön perustamissopimuksen soveltamisalaan. Ehdotetut toimenpiteet ovat samankaltaisia kuin tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetulla asetuksella (EY) N:o 881/2002 ja tiettyjen rajoittavien toimenpiteiden käyttöönotosta entisen Jugoslavian alueen kansainvälisen rikostuomioistuimen toimeksiannon tehokkaan täytäntöönpanon tukemiseksi annetulla asetuksella (EY) N:o 1763/2004 käyttöön otetut toimenpiteet, vain kaksi esimerkkiä mainitaksemme.4. Koska varojen ja taloudellisten resurssien jäädyttämisellä edistetään kansainvälisen rauhan ja turvallisuuden tavoitetta, neuvoston olisi hyväksyttävä Euroopan unionista tehdyn sopimuksen 15 artiklaan perustuva yhteisön toimia koskeva yhteinen kanta (YUTP), jotta tämä asetus olisi Euroopan yhteisön perustamissopimuksen mukainen.2005/0068 (CNS)EhdotusNEUVOSTON ASETUStiettyjen rajoittavien erityistoimenpiteiden käyttöönotosta tiettyjä Darfurin alueella Sudanissa vallitsevassa konfliktissa rauhanprosessia vaikeuttavia ja kansainvälistä oikeutta rikkovia henkilöitä vastaanEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 60, 301 ja 308 artiklan,ottaa huomioon Sudanin vastaisista rajoittavista toimenpiteistä xx päivänä huhtikuuta 2005 vahvistetun yhteisen kannan 2005/xxx/YUTP[1],ottaa huomioon komission ehdotuksen[2],ottaa huomioon Euroopan parlamentin lausunnon[3],sekä katsoo seuraavaa:(1) Yhdistyneiden Kansakuntien turvallisuusneuvosto, joka pahoittelee syvästi sitä, etteivät Sudanin hallitus, kapinalliset sekä kaikki muut Darfurissa toimivat aseelliset ryhmät ole noudattaneet antamiaan sitoumuksia eivätkä turvallisuusneuvoston vaatimuksia, päätti 29 päivänä maaliskuuta 2005 antamassaan päätöslauselmassa 1591 (2005) ja Yhdistyneiden Kansakuntien peruskirjan VII luvun mukaisesti toimien ottaa käyttöön tiettyjä rajoittavia lisätoimenpiteitä suhteessa Sudaniin.(2) Yhteisessä kannassa 2005/XXX/YUTP määrätään muun muassa varojen ja taloudellisten resurssien jäädyttämisen täytäntöönpanosta sellaisten Yhdistyneiden Kansakuntien toimivaltaisen pakotekomitean nimeämien henkilöiden osalta, jotka vaikeuttavat rauhanprosessia, muodostavat uhkan Darfurin ja sitä ympäröivän alueen vakaudelle, rikkovat kansainvälistä humanitaarista oikeutta tai ihmisoikeuslainsäädäntöä, syyllistyvät julmuuksiin, rikkovat asesaartoa tai ovat vastuussa tietyistä offensiivisista sotilaslennoista. Nämä toimenpiteet kuuluvat perustamissopimuksen soveltamisalaan, joten kilpailun vääristymisen ehkäisemiseksi niiden täytäntöönpanoon tarvitaan yhteisön osalta yhteisön toimenpiteitä.(3) Tässä asetuksessa yhteisön alueella tarkoitetaan jäsenvaltioiden alueita, joihin sovelletaan perustamissopimusta siinä määrätyin edellytyksin.(4) Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan päivänä, jona se julkaistaan,ON ANTANUT TÄMÄN ASETUKSEN:1 artiklaTässä asetuksessa sovelletaan seuraavia määritelmiä:1. ’pakotekomitealla’ tarkoitetaan Yhdistyneiden Kansakuntien turvallisuusneuvoston komiteaa, joka on perustettu turvallisuusneuvoston päätöslauselman 1591 (2005) 3 kohdan nojalla;2. ’varoilla’ tarkoitetaan rahoitusomaisuutta ja kaikenlaisia taloudellisia etuja, mukaan luettuina muun muassa seuraavat:a) käteisvarat, sekit, rahasaatavat, vekselit, maksumääräykset ja muut maksuvälineet;b) talletukset rahoituslaitoksissa tai muissa yhteisöissä, tileillä olevat rahavarat, velat ja velkasitoumukset;c) julkisesti ja yksityisesti myytävät arvopaperit ja joukkovelkakirjalainat, myös osakkeet ja osuudet, arvopaperitodistukset, velkakirjat, omat vekselit, optiotodistukset, velkasitoumukset, joihin liittyy vakuus, ja johdannaissopimukset;d) korot, osingot tai muu omaisuudesta saatava tai kertyvä tulo tai arvo;e) luotot, kuittausoikeudet, takaukset, suoritustakaukset tai muut rahoitussitoumukset;f) remburssit, konossementit, kauppakirjat;g) varoihin tai rahoituslähteisiin liittyvää osuutta osoittavat asiakirjat;h) mitkä tahansa muut vientirahoitusvälineet;3. ’varojen jäädyttämisellä’ tarkoitetaan toimia, joilla estetään kaikki sellainen varojen siirtäminen, kuljettaminen, muuntaminen, käyttö, käyttöön antaminen tai myyminen, joka muuttaisi niiden määrää, paljoutta, sijaintia, omistusta, hallintaa, luonnetta tai käyttötarkoitusta, taikka muita sellaisia muutoksia, jotka mahdollistaisivat varojen käytön, omaisuudenhoito mukaan luettuna;4. ’taloudellisilla resursseilla’ tarkoitetaan kaikenlaista aineellista tai aineetonta, irtainta tai kiinteää omaisuutta, joka ei ole varoja mutta jota voidaan käyttää varojen, tavaroiden ja palvelujen hankkimiseen;5. ’taloudellisten resurssien jäädyttämisellä’ tarkoitetaan toimia, joilla estetään niiden käyttäminen varojen, tavaroiden tai palvelujen hankkimiseen muun muassa niitä myymällä, vuokraamalla tai kiinnittämällä.2 artikla1. Jäädytetään kaikki liitteessä I luetelluille luonnollisille henkilöille tai oikeushenkilöille, yhteisöille tai muille elimille kuuluvat taikka niiden omistuksessa tai hallussa olevat varat ja taloudelliset resurssit.2. Mitään varoja tai taloudellisia resursseja ei saa suoraan tai välillisesti asettaa liitteessä I lueteltujen luonnollisten henkilöiden, oikeushenkilöiden tai yhteisöjen saataville tai hyödynnettäviksi.3. Kielletään tietoinen ja tarkoituksellinen osallistuminen sellaiseen toimintaan, jonka suorana tai epäsuorana tavoitteena tai seurauksena on 1 ja 2 kohdassa tarkoitettujen toimenpiteiden kiertäminen.3 artikla1. Liitteessä II luetellut jäsenvaltioiden toimivaltaiset viranomaiset voivat 2 artiklasta poiketen ja asianmukaisiksi katsominsa ehdoin antaa luvan tiettyjen jäädytettyjen varojen tai taloudellisten resurssien vapauttamiseen tai tiettyjen jäädytettyjen varojen tai taloudellisten resurssien asettamiseen saataville edellyttäen, että ne ovat ilmoittaneet pakotekomitealle aikomuksestaan antaa lupa tällaisten varojen tai taloudellisten resurssien käyttöön antamiseen eivätkä ole saaneet pakotekomitealta kielteistä päätöstä kahden työpäivän kuluessa kyseisestä ilmoituksesta, ja todettuaan, että kyseiset varat tai taloudelliset resurssit:a) ovat tarpeen sellaisten perusluonteisten menojen kattamiseksi, jotka aiheutuvat muun muassa elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;b) on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;c) on tarkoitettu yksinomaan jäädytettyjen varojen tai jäädytettyjen taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen.2. Liitteessä II luetellut jäsenvaltioiden toimivaltaiset viranomaiset voivat 2 artiklasta poiketen antaa luvan tiettyjen jäädytettyjen varojen tai taloudellisten resurssien vapauttamiseen tai tiettyjen jäädytettyjen varojen tai taloudellisten resurssien asettamiseen saataville edellyttäen, että ne ovat ilmoittaneet päätöksestään pakotekomitealle ja komitea on sen hyväksynyt, ja todettuaan, että kyseiset varat tai taloudelliset resurssit ovat tarpeen poikkeuksellisia menoja varten.4 artiklaLiitteessä II luetellut jäsenvaltioiden toimivaltaiset viranomaiset voivat 2 artiklasta poiketen antaa luvan tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät:a) varoihin tai taloudellisiin resursseihin kohdistuu tuomioistuimen, viranomaisen tai välimiesten ennen 29 päivää maaliskuuta 2005 perustama panttioikeus tai tuomioistuimen, viranomaisen tai välimiesten ennen kyseistä päivää antama ratkaisu;b) varoja tai muita taloudellisia resursseja käytetään yksinomaan kattamaan tällaisella panttioikeudella turvatut tai tällaisella ratkaisulla vahvistetut saatavat niiden lakien ja muiden säännösten asettamissa rajoissa, jotka koskevat sellaisten henkilöiden oikeuksia, joilla on tällaisia saatavia;c) panttioikeutta ei ole perustettu tai ratkaisua annettu liitteessä I luetellun henkilön, yhteisön tai elimen eduksi;d) panttioikeuden tai ratkaisun tunnustaminen ei ole asianomaisen jäsenvaltion oikeusjärjestyksen perusteiden vastaista;e) toimivaltaiset viranomaiset ovat ilmoittaneet panttioikeudesta tai ratkaisusta pakotekomitealle.5 artikla1. Edellä olevan 2 artiklan 2 kohtaa ei sovelleta seuraaviin jäädytetyille tileille lisättäviin määriin:a) näistä tileistä kertyvät korko- tai muut tuotot, taib) sellaisista sopimuksista tai velvoitteista johtuvat maksut, jotka tehtiin tai jotka syntyivät ennen sitä päivää, josta lähtien nämä tilit ovat kuuluneet tämän asetuksen säännösten soveltamisalaan,edellyttäen, että näihin korkotuottoihin, muihin tuottoihin ja maksuihin sovelletaan edelleen 2 artiklan 1 kohtaa.2. Edellä olevan 2 artiklan 2 kohta ei estä rahoituslaitoksia hyvittämästä jäädytettyjä tilejä saadessaan kolmansilta osapuolilta luettelossa olevan henkilön tai yhteisön tilille tarkoitettuja varoja edellyttäen, että myös kyseisille tileille lisättävät varat jäädytetään. Rahoituslaitosten on viipymättä ilmoitettava toimivaltaisille viranomaisille kyseisistä tilitapahtumista.7 artikla1. Luonnollisten henkilöiden, oikeushenkilöiden, yhteisöjen ja muiden elinten on, tämän kuitenkaan rajoittamatta ilmoitusvelvollisuutta, salassapitovelvollisuutta ja ammattisalaisuutta koskevien sääntöjen sekä perustamissopimuksen 284 artiklan määräysten soveltamista:a) toimitettava välittömästi kaikki tämän asetuksen noudattamista edistävät tiedot, kuten 2 artiklan mukaisesti jäädytetyt tilit ja määrät, liitteessä II luetelluille sen jäsenvaltion toimivaltaisille viranomaisille, jossa ne asuvat tai sijaitsevat, sekä komissiolle joko suoraan tai näiden toimivaltaisten viranomaisten välityksellä;b) toimittava yhteistyössä liitteessä II lueteltujen toimivaltaisten viranomaisten kanssa tällaisten tietojen todentamiseksi.2. Komission suoraan vastaanottamat lisätiedot toimitetaan asianomaisen jäsenvaltion toimivaltaisten viranomaisten käyttöön.3. Edellä olevien 1 ja 2 kohdan mukaisesti toimitettuja tai vastaanotettuja tietoja saa käyttää vain niihin tarkoituksiin, joihin ne on toimitettu tai vastaanotettu.8 artiklaVarojen ja taloudellisten resurssien jäädyttäminen tai niiden saataville asettamisesta kieltäytyminen siinä uskossa, että se on tämän asetuksen mukaista, ei johda minkäänlaiseen korvausvastuuseen jäädyttämisen toteuttaneen luonnollisen henkilön, oikeushenkilön tai yhteisön osalta eikä näiden johtajien tai työntekijöiden osalta, ellei varojen ja taloudellisten resurssien jäädyttämisen osoiteta tapahtuneen huolimattomuuden seurauksena.9 artiklaKomissio ja jäsenvaltiot ilmoittavat toisilleen välittömästi tämän asetuksen nojalla toteutetuista toimenpiteistä ja toimittavat toisilleen hallussaan olevat tähän asetukseen liittyvät merkitykselliset tiedot, erityisesti tiedot rikkomisista ja täytäntöönpanossa ilmenneistä ongelmista sekä kansallisten tuomioistuinten antamista tuomioista.10 artikla1. Komissio valtuutetaana) muuttamaan liite I joko Yhdistyneiden Kansakuntien turvallisuusneuvoston tai pakotekomitean päätösten perusteella, jab) muuttamaan liite II jäsenvaltioiden toimittamien tietojen perusteella.2. Rajoittamatta Yhdistyneiden Kansakuntien peruskirjan mukaisia jäsenvaltioiden oikeuksia ja velvollisuuksia komissio pitää yllä kaikkia tarvittavia yhteyksiä pakotekomiteaan tämän asetuksen tehokasta täytäntöönpanoa varten.11 artiklaJäsenvaltioiden on säädettävä tämän asetuksen säännösten rikkomiseen sovellettavista seuraamuksista ja toteutettava kaikki tarvittavat toimenpiteet sen varmistamiseksi, että ne pannaan täytäntöön. Seuraamusten on oltava tehokkaita, oikeasuhteisia ja varoittavia.Jäsenvaltioiden on annettava nämä säännökset komissiolle tiedoksi viipymättä asetuksen tultua voimaan ja ilmoitettava sille kaikista myöhemmistä muutoksista.12 artiklaTätä asetusta sovelletaan:a) yhteisön alueella sen ilmatila mukaan luettuna ja jäsenvaltion lainkäyttövallan alaisessa ilma-aluksessa tai muussa aluksessa,b) yhteisön alueella tai sen ulkopuolella olevaan jäsenvaltion kansalaiseen,c) oikeushenkilöön, ryhmään tai yhteisöön, joka on perustettu tai muodostettu jonkin jäsenvaltion lainsäädännön mukaisesti,d) yhteisössä liiketoimintaa harjoittavaan oikeushenkilöön, ryhmään tai yhteisöön.13 artiklaTämä asetus tulee voimaan päivänä, jona se julkaistaan Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtajaLIITE ILuettelo 2 artiklassa tarkoitetuista luonnollisista henkilöistä, oikeushenkilöistä ja yhteisöistäLIITE IILuettelo 3–7 artiklassa tarkoitetuista toimivaltaisista viranomaisista(jäsenvaltiot täydentävät)BELGIATŠEKKITANSKASAKSAVIROKREIKKAESPANJARANSKAIRLANTIITALIAKYPROSLATVIALIETTUALUXEMBURGUNKARIMALTAALANKOMAATITÄVALTAPUOLAPORTUGALISLOVENIASLOVAKIASUOMIRUOTSIYHDISTYNYT KUNINGASKUNTAEUROOPAN YHTEISÖCommission of the European CommunitiesDirectorate-General for External RelationsDirectorate CFSPUnit A.2: Legal and institutional matters, CFSP Joint Actions, Sanctions, Kimberley ProcessCHAR 12/163B - 1049 Bruxelles/BrusselPuhelin: (32-2) 296 25 56Faksi: (32-2) 296 75 63Sähköposti: Relex-Sanctions@cec.eu.int

[1] EUVL L

[2] EUVL C [...], [...], s. [...].

[3] EUVL C [...], [...], s. [...].